Πιο κοντά στα αστέρια ο Ολυμπιακός - The New Hellenic Times\nΠιο κοντά στα αστέρια ο Ολυμπιακός\nΟ Ολυμπιακός καλείται να υπερασπιστεί το πολύτιμο 0-1 της Πόλης απόψε απέναντι στην Μπασακσεχίρ για να βρεθεί στα playoffs του Champions League. Το πλάνο του Μαρτίνς.\nΈτοιμος να ολοκληρώσει το δεύτερο από τα τρία βήματα που απαιτούνται για να βρεθεί στους ομίλους του Champions League είναι ο Ολυμπιακός. Οι «ερυθρόλευκοι» υποδέχονται απόψε (21:30, Novasports 2, ΣΠΟΡ FM 94,6 και sport-fm.gr) την Μπασακσεχίρ στο κατάμεστο «Γ. Καραϊσκάκης» και καλούνται να υπερασπιστούν το 0-1 της Κωνσταντινούπολης.\nΤο σκορ του πρώτου αγώνα είναι μια εξαιρετική «προίκα», ωστόσο δεν εξασφαλίζει την πρόκριση, όπως γνωρίζουν καλά οι παίκτες του και υπενθυμίζει σε κάθε ευκαιρία ο Πέδρο Μαρτίνς. Ο Πορτογάλος τεχνικός αναμένεται για τρίτο σερί ευρωπαϊκό ματς να παρατάξει ακριβώς την ίδια σύνθεση, καθώς βλέπει πως αυτό το σχήμα ρολάρει προσφέροντας ανασταλτική ισορροπία και επιθετική απειλή.\nΟ Σα θα είναι στο τέρμα, με τους Μεριά και Σεμέδο στόπερ και τους Ελαμπντελαουί και Τσιμίκα στο δεξί και αριστερό άκρο αντίστοιχα. Οι Μπουχαλάκης και Γκιγέρμε θα είναι τα δύο κεντρικά χαφ, με τους Μασούρα και Ποντένσε στα «φτερά» και τον Βαλμπουενά σε ελεύθερο ρόλο πίσω από τον Γκερέρο.\nΣτην 22μελή αποστολή που ανακοινώθηκε χθες υπήρξε μια αλλαγή σε σχέση με το πρώτο ματς, καθώς ο Κούτρης προτιμήθηκε από τον Σουντανί. Πάντως το πιθανότερο είναι ο διεθνής αριστερός μπακ να «κοπεί» από τη 18άδα μαζί με τους Καραργύρη, Ανδρούτσο και έναν εκ των Σισέ ή Παπαδόπουλου.\nΗ Μπασακσεχίρ ήρθε στην Αθήνα με πίστη πως μπορεί να προκριθεί, αλλά με τον προπονητή της, Μπουρούκ Οκάν, τιμωρημένο. Στον πάγκο θα καθίσει ο Ιρφάν Σαράλογλου, ενώ το βασικό σχήμα αναμένεται να αποτελέσουν οι Γκιουνάκ, Πονγκ, Βιεϊρά, Καϊσάρα, Κλισί, Σονέρ, Αζουμπουίκε, Ρομπίνιο, Αρντά, Βίστσα και Κριβέλι. Υπενθυμίζεται πως τιμωρημένοι είναι οι Σετζού και Καχβετσί, που είχαν αποβληθεί στο πρώτο παιχνίδι (ο πρώτος για διαμαρτυρία στα αποδυτήρια).\nΟ Μπόμπι Μάντεν θα είναι ο διαιτητής του επαναληπτικού. Ο 41χρονος Σκωτσέζος ρέφερι είχε διευθύνει και τον περσινό αγώνα των «ερυθρόλευκων» με τη Μίλαν στο «Σαν Σίρο», όταν ηττήθηκαν με 3-1 στις 4 Οκτωβρίου για τους ομίλους του Europa League. Επίσης είχε «σφυρίξει» στο Μπενφίκα-ΑΕΚ 1-0 για τους ομίλους του Champions League στις 12 Δεκεμβρίου.\nΣε περίπτωση πρόκρισης, ο Ολυμπιακός θα αντιμετωπίσει την επόμενη εβδομάδα στα playoffs την Πόρτο ή την Κράσνονταρ, με τους «δράκους» να έχουν μεγάλο προβάδισμα μετά το 1-0 στη Ρωσία. Στο απευκταίο σενάριο του αποκλεισμού, οι Πειραιώτες θα παίξουν απευθείας-χωρίς playoffs-στους ομίλους του Europa League.


ΛΕΩΝΙΔΑΣ ΟΙΚΟΝΟΜΙΔΗΣ: Όσο εμείς αδρανούμε και λουφάζουμε, αυτοί θα "ψαλιδίζουν" τους μισθούς και τις συντάξεις!\nΌσο εμείς αδρανούμε και λουφάζουμε, αυτοί θα "ψαλιδίζουν" τους μισθούς και τις συντάξεις!\n"Ο κόσμος να είναι ήσυχος. Δεν υπάρχει περίπτωση να υπάρξει κόψιμο μισθών και συντάξεων. Από τα μέσα του 2017 και όλο το 2018 θα βλέπουμε μια ανάπτυξη που θα τρίβουμε τα μάτια μας" (!)\n"Ατέρμονες" μειώσεις μισθών!\nΆλλη μία παγκόσμια πρωτοτυπία, η οποία λαμβάνει σάρκα και οστά τα τελευταία δύο χρόνια και εντάσσεται στα "έργα και τις ημέρες" της σημερινής κυβέρνησης, με εμπνευστή τον "αρχιερέα" των περικοπών μισθών και συντάξεων, Γιώργο Κατρούγκαλο, ο οποίος αφού έκανε όλη τη "βρώμικη" δουλειά στο υπουργείο εργασίας, "μετακόμισε" στο υπουργείο εξωτερικών. Ένα δωράκι(!) του πρωθυπουργού για τις υπηρεσίες του στην "εξόντωση" και τον "αφανισμό" χιλιάδων ασφαλισμένων και συνταξιούχων, οι οποίοι διαπιστώνουν καθημερινά πως η συρρίκνωση των αποδοχών τους δεν έχει τέλος!!\nΟ εφιάλτης είναι προ των πυλών...\nΑπό το 2018 θα βρεθούμε αντιμέτωποι με νέες απώλειες του εισοδήματός μας, που θα προκύψουν από τη μείωση του αφορολόγητου ορίου. Εκτός και εάν... δεν ψηφίσουν τα νέα μέτρα κάποια "παλικάρια", που κάθε τόσο θέτουν κόκκινες γραμμές, αλλά... με εξαιρετική ταχύτητα τις "πρασινίζουν"!!!\nΚαληνύχτα σας, κύριε, Αλέκο...\nκυρ-Αλέκο, κυρ-Αλέκο με το ψευτοκόκκινο γιλέκο...


Ευτυχώς δεν χάθηκαν οι σοβαροί\nΟ ΤΑΧΥΔΡΟΜΟΣ σε νέα σειρά του Netflix!\nΒολιώτικη εταιρεία μηχανικών Συμμετέχει στο μεγαλύτερο ενεργειακό έργο του πλανήτη\nΑναστάσιος Βολιώτης: «Ευελπιστώ σε νέες μαχητικές ηγεσίες για τους δικηγόρους»\nΤελευταία ενημέρωση: 2020-08-17, 11:51:54\nΜέσα στον πανζουρλισμό της πανδημίας που έχει ταράξει την καθημερινότητα και τα νεύρα όλων, υπάρχουν αχτίδες αισιοδοξίας που δείχνουν τον δρόμο σε όλους μας. Μια σύντομη περιήγηση στα τουριστικά μέρη της Μαγνησίας, στο Πήλιο και στα νησιά, αλλά και μέσα στην πόλη του Βόλου, καταδεικνύει ότι υπάρχουν παραδείγματα προς μίμηση.\nΤην ώρα που δυστυχώς ορισμένοι θεσμικοί παράγοντες φλερτάρουν με τον λαϊκισμό και χαϊδεύουν αυτιά, κόντρα σε κάθε επιστημονική προσέγγιση, προσπερνώντας με ειρωνικό τρόπο τις συμβουλές των ειδικών που ασχολούνται επί 24ωρου πλέον για τις αποφάσεις τους, στην αντίπερα όχθη δεν λείπουν και τα θετικά παραδείγματα.\nΤην στιγμή που κάποιοι ελαφρόμυαλοι επιχειρούν να αποκομίσουν πολιτικά οφέλη από την πανδημία, υπάρχουν άνθρωποι που στέκονται με σοβαρότητα απέναντι στον κίνδυνο που απειλεί την κοινωνία, τις ανθρώπινες ζωές, την πραγματική οικονομία. Είναι η συντριπτική πλειονότητα των επιχειρηματιών στον τόπο μας, που έχουν εξοπλιστεί πλήρως για την αναχαίτιση μετάδοσης του φονικού ιού, συμμορφούμενοι απόλυτα με τα προβλεπόμενα μέτρα και ας έχει κόστος για τα τσακισμένα, έτσι και αλλιώς, ταμεία τους.\nΧαίρεσαι να βλέπεις το προσωπικό τους με γάντια και μάσκες και ας είναι δύσκολο μέσα στο καλοκαίρι, τα μπουκάλια αντισηπτικών σε όλους τους χώρους των επιχειρήσεών τους και ας κοστίζει κάτι παραπάνω, τα τραπεζοκαθίσματα σε αποστάσεις μεγαλύτερες από τις προβλεπόμενες και ας χάνουν ορισμένους πελάτες και ο καθαρισμός και η απολύμανση του εξοπλισμού τους συνεχείς μετά από κάθε αλλαγή πελάτη και ας έχει κόστος.\nΔέχονται αγόγγυστα τα διαρκή μέτρα –η ψυχή τους και οι εισπράξεις τους μόνο ξέρουν βέβαια πόσα ακόμη μπορούν να δεχθούν στις πλάτες τους - αντιλαμβανόμενοι πλήρως την επέλαση του ιού από τις ζωές όλων μας. Συνεχίζουν να το παλεύουν ακόμη και τώρα, κατανοώντας ότι ο κίνδυνος δεν αφορά στους δίπλα, αφορά στους πάντες.\nΤι περίεργο, όμως;\nΕίναι οι ίδιοι οι επιχειρηματίες που και πριν την πανδημία διατηρούσαν τις επιχειρήσεις τους πεντακάθαρες και εξυπηρετούσαν τον κόσμο τους άψογα. Δεν έχει σημασία αν είσαι μικρός ή μεγάλος επιχειρηματίας. Αν είσαι νοικοκύρης μπορείς να παραμένεις και ευχάριστος και σοβαρός μαζί.\nΕυτυχώς, οι πάντες παρατηρούν ότι αυτές οι επιχειρήσεις επιβραβεύονται από το κοινό. Επιβραβεύονται από τους πελάτες τους, για τον απλούστατο λόγο ότι αισθάνονται ασφαλέστεροι σε τέτοιου είδους μαγαζιά.\nΤην ίδια στιγμή, δεν είναι καθόλου περίεργο που θεσμικοί φορείς, οι οποίοι ίσως είναι επιρρεπείς στον λαϊκισμό και στον εύκολο εντυπωσιασμό, το ίδιο ήταν και πριν τον κορονοϊό.\nΛογική και σοβαρότητα χρειάζεται ο τόπος μας αυτή τη δύσκολη εποχή, που προηγούμενή της δεν έχει. Από σοβαροφάνεια έχουμε μπουχτίσει. Πάντως, στο τέλος και ιδιαίτερα σε τέτοιες πρωτόγνωρες συνθήκες, ευτυχώς η λογική επιβραβεύεται. Δεν είναι ο ύπουλος ιός κανένα παιχνιδάκι. Μην το ξεχνάμε.


«Η Τουρκία εκλαμβάνει ως αδυναμία τη μη “άγρια” συμπεριφορά στην εξωτερική πολιτική», υπογραμμίζει σε άρθρο του ο Κοτζιάς | Κουτσομπολιό = gossip\n«Η Τουρκία εκλαμβάνει ως αδυναμία τη μη “άγρια” συμπεριφορά στην εξωτερική πολιτική», υπογραμμίζει σε άρθρο του ο Κοτζιάς\nΔημοσίευση: Δευ, 02/11/2019 - 11:51\n«Να είμαστε πατριωτικά ορθολογιστές και ορθολογικά πατριώτες». Αυτή είναι η κατακλείδα άρθρου του τ. υπουργού Εξωτερικών Νίκου Κοτζιά στην εφημερίδα «Τα Νέα» για τις σχέσεις της χώρας μας με την Τουρκία.\nΠατριώτης και μάλιστα έξυπνος» -υπογραμμίζει ο Νίκος Κοτζιάς- «δεν είναι όποιος ξέρει μόνο να ανεβάζει τους τόνους στους απέναντι, αλλά και όποιος είναι ικανός να συμβάλλει ώστε να αλλάζουν συμπεριφορές και συνήθειες. Συχνά η τουρκική διπλωματία εκλαμβάνει ως αδυναμία την όποια συμπεριφορά που δεν επιδιώκει να είναι “άγρια” και εκτός κανόνων. Μας θέλει στο δικό της γήπεδο. Η τέχνη εδώ είναι να αποδεικνύει κανείς έμπρακτα ότι αυτό το διαφορετικό που κάνουμε δεν είναι από αδυναμία αλλά από αίσθηση ευθύνης, ακριβώς επειδή είμαστε ισχυροί».


«Έμεινα έγκυος από τον χορευτή του bachelor πάρτι για το γάμο μου»! Η αληθινή εξομολόγηση της Θεοφανίας, 29 ετών - Dream FM 90,7\n«Έμεινα έγκυος από τον χορευτή του bachelor πάρτι για το γάμο μου»! Η αληθινή εξομολόγηση της Θεοφανίας, 29 ετών\nΤο τελευταίο, λοιπόν, Σάββατο πριν το γάμο μου τηλεφωνεί η κολλητή μου με σκοπό να μου ανακοινώσει την ώρα και το μέρος του party, κάτι που εγώ είχα ξεχάσει τελείως! Όντας σε πλήρη άγνοια φτάνω στο σπίτι της κολλητής μου, όπου είχαν μαζευτεί όλες μου οι φίλες, η αδερφή μου και κάποιες συνάδελφοι από την δουλειά. Ξεκινήσαμε απλά πίνοντας και λέγοντας τις γνωστές κοριτσίστικες σαχλαμάρες, αλλά αφού πέρασαν περίπου δύο ευχάριστες ώρες πίνοντας, χαμήλωσαν τα φώτα δυνάμωσε η μουσική και μπήκε στο δωμάτιο ένας χορευτής ντυμένος με… την κλασσική στολή σέξι αστυνομικού, ο οποίος ήρθε κατ’ ευθείαν προς το μέρος μου και ξεκίνησε να χορεύει μπροστά μου.\nΘεοφανία, ετών 29


Εριέττα Κούρκουλου: «Πρότυπο ήταν ο πατέρας και ο παππούς... - Star.gr\nLIFESTYLE Πέμπτη, 21 Φεβρουαρίου 2013, 12:21\nΕριέττα Κούρκουλου: «Πρότυπο ήταν ο πατέ��ας και ο παππούς μου που άρχισαν από το μηδέν,όχι εγώ»\nΑποκαλύπτει τις ευαισθησίες της και τη σχέση της με τη δημοσιότητα\nΑν και δεν της αρέσει να δίνε�� συνεντεύξεις, το «όνομα» που φέρει η οικογένεια της την κάνουν να ξεχωρίζει. Η Εριέττα Κούρκουλου, κόρη του αείμνηστου ηθοποιού Νίκου Κούρκουλου και της Μαριάννας Λάτση ξεχωρίζει όμως, και για άλλους λόγους... για τις ευαισθησίες της, την απλότητα της και τη διακριτικότητα της παρά το νεαρό της ηλικίας της.\nΗ Εριέττα, πολύ πριν κλείσει τα 18, ίδρυσε το δικό της σύλλογο προστασίας ζώων, το «Save a greek stray». Η ίδια μιλά σε αποκλειστική συνέντευξη της στο fthis, για τη σχέση της με τα ζώα και για την πρωτοβουλία αυτής της οργάνωσης: «Αδέσποτα βοηθούσα από την ηλικία που άρχισα να καταλαβαίνω την έννοια «αδέσποτο». Κάποια στιγμή αφού ο αριθμός των ζώων ήταν πια πολύ μεγάλος για να μένουν όλα στο σπίτι μου, έπρεπε να βρω έναν χώρο που θα μπορούσε να φιλοξενήσει όσα ζώα είχαν ανάγκη. Η οικογένειά μου παρ’όλο που δεν ήταν όσο φιλόζωη ήμουν εγώ, με στήριξε πολύ».\nΑπόδειξη της απλότητας της είναι ότι η ίδια δηλώνει πως δεν νιώθει κορίτσι-πρότυπο. «Δεν αισθάνομαι πρότυπο για κανέναν και ούτε θα μου άρεσε να έχω τέτοια ευθύνη. Πρότυπο ήταν ο πατέρας και ο παππούς μου που άρχισαν από το μηδέν. Εγώ ευτυχώς ή δυστυχώς δεν θα έχω ποτέ αυτή την ευκαιρία. Θέλω να πιστεύω παρ’όλα αυτα ότι όσον αφορά στον χαρακτήρα μου σε σχέση με άλλα παιδιά με την ίδια οικονομική άνεση προσπαθώ να μην προκαλώ ποτέ και να είμαι πάντα προσγειωμένη όπως απαιτούσαν άλλωστε πάντα και οι γονείς μου. Δεν διαφοροποιώ τον εαυτό μου από κανένα παιδί της ηλικίας μου» δήλωσε χαρακτηριστικά.\nΑκόμη, αναφέρει πως βίωσε τη δημοσιότητα, όλα αυτά τα χρόνια, δη όταν ήταν ακόμη σε τρυφερή ηλικία.\n«Το ότι καμιά φορά το όνομα μου έχει ως συνέπεια να είμαι στα περιοδικά δεν με έχει επηρεάσει ιδιαίτερα. Δεν μου αρέσει να βγαίνουν τα προσωπικά μου στην δημοσιότητα γιατί δεν κάνω τίποτα διαφορετικό από τον υπόλοιπο κόσμο και τα προσωπικά μου θα ήθελα να παραμένουν προσωπικά» και συμπληρώνει:\n«Αυτό που μικρή με προβλημάτιζε ήταν οι χυδαιότητες που έλεγαν για εμένα όταν ήμουν ακόμα παιδί λόγω των χρημάτων που έτυχε να έχει η οικογένειά μου χωρίς να με ξέρουν. Πολλοί ξεχνούσαν ότι το που γεννιέσαι δεν το επιλέγεις. Αλλά θα ήταν λάθος να ντρέπομαι για το όνομά μου από την στιγμή που κάποιος δούλεψε σκληρά για να έχω αυτά που έχω και τυχαίνει να έχω και γονείς που τους σέβομαι και τους εκτιμώ όσο τίποτα».\nΗ μεγάλη της αγάπη εκτός από την οικογένεια της και τα ζώα είναι τα τατουάζ και η μόδα, ενώ με την υποκριτική δηλώνει πως δεν θα σκεφτόταν να ασχοληθεί.


Από τον Χρήστο Καραδημήτρη, 20/12/2017 @ 11:06\nΚαταραμένο Seattle, εσύ κι οι μουσικές σου. Σαν να περιμένεις την στιγμή για να μας θυμίσεις ότι όλα όσα μας δίνεις, θα μας τα πάρεις πρόωρα. Και μάλιστα με τρόπο που θα μας κάνεις να πονέσουμε. Λίγους μόλις μήνες μετά τον Chris Cornell η είδηση της απώλειας του Warrel Dane έμοιαζε με μια κακόγουστη φάρσα.\nΌπως ο Cornell για την rock μουσική, έτσι κι ο Dane για το heavy metal, ήταν κάτι παραπάνω από ένας απλό ερμηνευτής. Ήταν λόγος να βυθιστείς σε μια ατελείωτη σχέση αγάπης με τη ερμηνείες και στίχους, ήταν λόγος να αλλάξεις τον τρόπο με τον οποίο «εισπνέεις» μουσική. To set your mind free you must first just listen...\nΌσους ασχολήθηκαν αρκετά με τις ερμηνείες και τους στίχους του Wally είμαι σίγουρος ότι εισέπραξαν πολλά. Το ξέρω από τους πολλούς φίλους που του χρωστούν μια κάποιου είδους ευγνωμοσύνη, μα κι από τον εαυτό μου...\nΤο πρώτο πράγμα που θυμάμαι να παίρνω από τον Dane ήταν αυτούσιες φράσεις μέσα από το "Politics Of Ecstasy", τις οποίες χρησιμοποίησα κάποτε σε εξετάσεις αγγλικών στο κομμάτι της έκθεσης. Για κάποιο λόγο πάντα πίστευα ότι με βοήθησαν να περάσω...\nΌμως, πέραν της πλάκας, πρέπει να ήταν η πρώτη φορά που ένας δίσκος με έκανε να ανοίξω λεξικό, μπας και καταλάβω τι εννοούσε ο ποιητής (με την καλή έννοια). "Programmed to penetrate the pretentions in your mind" έλεγε. Και συμπλήρωνε: "To further complicate I will now state that your convictions lack definition and form"... Εφηβικό mind blown...\nΟύτε θα μπορούσα να ξεχάσω ποτέ πως το "Dreaming Neon Black" αποτελούσε την ηχητική συντροφιά σε εκείνο το πρώτο εξάμηνο του 1999, κατά την προετοιμασία για τις πανελλήνιες. Μια φορτωμένη περίοδος είχε το δικό της φορτισμένο soundtrack. Ένα άλμπουμ που είναι από τη φύση του τόσο βιωματικό που δεν αφήνει περιθώριο στον ακροατή το περιθώριο να μην το κάνει δικό του βίωμα με κάποιο τρόπο.\nΑλλά και αργότερα, που ο καλός φίλος και συμφοιτητής Αντουάν έφερε μαζί του την αγάπη για του για τους Sanctuary, τα δυο CD τους και ένα (σπάνιο ακόμα τότε) CD-R. Ακόμα θυμάμαι προς έκπληξή μου, όταν μπαίνοντας στο Ρόδον το 2001 τον είδα να μοιράζει φυλλάδια για το νεοσύστατο fan club των Nevermore, τους Neon Dreamers.\nΚαι φυσικά θυμάμαι εκείνο το live. Ήταν ένα από τα ελάχιστα που είχαμε στηθεί από νωρίς το μεσημέρι στην ουρά (cheers Billy), παρακολουθώντας με μια κάποια περιέργεια τους τύπους που μπαινοέβγαιναν πίσω από τα διαφημιστικά ταμπλό στο αδειανό δίπλα οικόπεδο... Μπορεί οι Annihilator να είχαν καλύτερο ήχο εκείνο το βράδυ, αλλά η εμφάνιση των Nevermore είχε μια ιδιαίτερη μαγεία.\nΈτσι κι αλλιώς το "Dead Heart In A Dead World" υπήρξε από την πρώτη ημέρα δίσκος «κοινής αποδοχής», από εκείνους που μεγαλώνουν την βάση των οπαδών της metal μουσικής με τα τραγούδια που περιλαμβάνουν.\nΗ αγάπη που τρέφαμε όλα αυτά τα χρόνια στη χώρα μας προς τον Wally τον έφερνε συχνά στα μέρη μας και οι συζητήσεις μεταξύ των οπαδών του ήταν πάντα πολλές και διάφορες: για το αν έπιανε ακόμα τις ψηλές νότες των Sanctuary, για την επιλογή (!) των Nevermore να κυκλοφορήσουν αρχικά το "Enemies Of Reality" με κακή παραγωγή λόγω της κόντρας με την Century Media, για το αν η επιστροφή των Sanctuary θύμιζε περισσότερο Nevermore κοκ.\nΠοτέ δεν έκρυψε ότι ταλανίζεται από προβλήματα υγείας, ούτε ότι είχε μια αδυναμία στο αλκοόλ, ούτε το ότι ήταν ταλαιπωρημένος σε προσωπικό επίπεδο. Θα μπορούσα να το καταλάβει κάποιος από τη θεματολογία του "Dreaming Neon Black" ή ακόμα περισσότερο αν στεκόταν στους στίχους του συγκλονιστικού “Brother” από τον έναν και μοναδικό προσωπικό του δίσκο.\nΟ συνδυασμός των τριών παραπάνω πάντως αποδείχθηκε πολύ βαρύς για τον αντέξει και για να λέμε την αλήθεια η φθορά ήταν εμφανής, αλλά κανείς δεν έφτασε στο σημείο να δει τον τραγικό αντίκτυπο που θα είχε.\nΠαρά την αξιοπρεπέστατη επιστροφή των Sanctuary ο κρυφός πόθος ήταν η επανενεργοποίηση των Nevermore και οι φήμες λένε πως ήταν θέμα χρόνου να συμβεί. Ίσως και να είχε συμβεί ήδη αν δεν το απέτρεπαν οι δεσμεύεις που τέθηκαν στον Jeff Loomis από το management των Arch Enemy.\nΔυστυχώς, πλέον, τίποτα από αυτά δεν έχει νόημα, όπως δεν έχει νόημα να αναλογιζόμαστε τι θα μπορούσε να έχει πάει διαφορετικά, οπότε θα σταθώ σε αυτό που νομίζω πως έχει πραγματικά αξία.\nΚοιτώντας πίσω στα 30 περίπου χρόνια που πέρασαν από το "Refuge Denied" ένα πράγμα μοιάζει βέβαιο: πως ο Warrel Dane θα πρέπει να μνημονεύεται ως ένας από τους πιο σπουδαίους καλλιτέχνες της metal μουσικής και ένας από τους ανθρώπους που συνετέλεσαν στο να χτιστεί ο μύθος της.


2o ΔΕΚΑΗΜΕΡΟ ΔΕΚΕΜΒΡΙΟΥ - astroboro.gr\nHome ΑΣΤΡΟΛΟΓΙΚΟ ΔΕΛΤΙΟ ΠΡΩΤΟΣΕΛΙΔΑ 2o ΔΕΚΑΗΜΕΡΟ ΔΕΚΕΜΒΡΙΟΥ\n2o ΔΕΚΑΗΜΕΡΟ ΔΕΚΕΜΒΡΙΟΥ\nAnastacia Cafetzi Δεκεμβρίου 08, 2017 ΑΣΤΡΟΛΟΓΙΚΟ ΔΕΛΤΙΟ, ΠΡΩΤΟΣΕΛΙΔΑ,\nΑπό εχθές έχει αρχίσει ένα δραστήριο κομμάτι του μήνα που οδηγεί σε κορύφωση στα τέλη της εβδομάδας. Σήμερα φροντίζεις τα οικονομικά σου και ξεκαθαρίζεις τα όρια και τις ευθύνες στην οικογένεια, στον φιλικό σου κύκλο και στις συνεργασίες σου.\nΗ διερεύνηση της αιτίας που κρύβεται πίσω από τις ανατροπές της ημέρας και η επικοινωνία με ευθύ τρόπο σε βοηθάνε στο να ανακαλύψεις το βαθύτερο νόημα πίσω από τα γεγονότα.\nΔώσε το περιθώριο στους άλλους να αναλάβουν οι ίδιοι την ευθύνη τους και οδήγησέ τους ισορροπημένα και σταθερά στο αποτέλεσμα. Σήμερα μπορεί να θελήσεις να πεις τα πράγματα με το όνομά τους, αυτό όμως δε θα φέρει την λύση και θα φωτίσει πληγές που δεν είναι ακόμη έτοιμες να κλείσουν.\nΣτην προσπάθειά σου να αποφύγεις αυτό που χρειάζονται οι άλλοι από σένα και να το μεταθέσεις για κάποια χρονική στιγμή αργότερα, δημιουργείς σήμερα παρεξηγήσεις που δεν θα λυθούν γρήγορα.\nΗ εσωτερική σου ανάγκη για αλλαγή και δημιουργία βρίσκει τρόπο εκδήλωσης και σήμερα η ώθηση που παρέχει η ψυχή δίνει μορφή και σχήμα στα συναισθήματα, στον λόγο και στις σχέσεις σου.\nΚάτι από το παρελθόν ξυπνάει σήμερα και σε βάζει σε διαδικασία να σκεφτείς, να επανεκτιμήσεις και να αποφασίσεις τι είναι καλύτερο για σένα, για τις δικές σου ανάγκες και για την δική σου εξέλιξη.\nΗ επικοινωνία, η δημιουργία, η έκφραση και η ικανοποίηση της ανάγκης της ψυχής σου σήμερα σε οδηγούν σε χαρούμενες συναντήσεις, γρήγορες συμφωνίες χωρίς σκέψη και σε θερμές περιπτύξεις.\nΑναγνωρίζεις την ύπαρξη του πρακτικού αλλά και του ηθικού περιορισμού σήμερα και είναι στο χέρι σου αν θα σταθείς στο ύψος σου ή αν θα υποκύψεις στον πειρασμό. Μέσα από την δυσκολία και την τριβή δημιουργείς την βάση πάνω στην οποία εξελίσσονται τα γεγονότα της εβδομάδας.\nΑλλαγή ατμόσφαιρας και διάθεσης. Η αμφιβολία κοντράρεται με την συναισθηματική ανάγκη και αποφασίζεις να σπάσεις τον φαύλο κύκλο, ξαναμοιράζοντας τα χαρτιά στο τραπέζι.\nΗ χαρά και η θυσία είναι έννοιες που σήμερα σε απασχολούν. Ο συναισθηματικός παράγοντας είναι έντονος και βλέπεις τις καταστάσεις μέσα από το φίλτρο του θύτη ή του θύματος, καθώς η ημέρα σε καλεί να κάνεις την υπέρβαση και να ενοποιήσεις το δίπολο.


Ο Αρχάγγελος Μιχαήλ, ο Ταξιάρχης, με την πανοπλία του και το σπαθί στο δεξί χέρι του, στεκόταν πλάι μου, χαμογελαστός και ολοζώντανος! | Σημεία Καιρών\nΜέσα από ένα σύννεφο έβλεπα και άκουγα τά συμβαίνοντα μέσα στο χειρουργείο, και το βάσανο το μεγάλο ήταν, ότι, σαν γιατρός γνώριζα πολύ καλά την κρίσιμη κατάστασή μου…\nΓνώριζα, ότι το ποσοστό κατάληξης (θανάτου μου) ήταν γύρω στο 95%. Και δεν είχα άδικο. Μάλιστα ήμουν και επιεικής στην κρίση μου, γιατί η ιατρική ομάδα που αποτελείτο από τον Ιωάννη Μπελένη διευθυντή του Ευαγγελισμού, τον καθηγητή Χρυσόστομο Μελισσινό διευθυντή πνευμονολογικής κλινικής στο Νοσοκομείο Υγεία, καί με την Ειρήνη Μπατάλη αναισθησιολόγο να φοβάται να μου δώσει νάρκωση για τον κίνδυνο ανακοπής της καρδιάς λόγω βάρους μου, συζητούσαν δυνατά γιατί δεν πίστευαν ότι άκουγα τα λεγόμενά τους…\nΤους άκουγα να μου δίνουν ζωή μόνο 2%!…»\n«Θα κάνουμε ό,τι μπορούμε, έλεγαν, γιατί οι πιθανότητες ζωής είναι ελάχιστες, με ποσοστό κατάληξης 98%! Έτσι κι αλλιώς καταδικασμένος είναι…»\nΚαι τότε…ω Θεέ μου!\nΣε λίγο ήλθε ο καθηγητής Μπελένης. «Ας προσευχηθούμε μαζί πάτερ Δανιήλ, μου είπε, και με την βοήθεια του Θεού όλα θα πάνε καλά».\nΗ εγχείρηση πέτυχε. Το χέρι του γιατρού που το οδηγούσε ο Αρχάγγελος, είμαι βέβαιος γι’ αυτό, μου ξανάδωσε πάλι την ζωή που είχε αρχίσει να φεύγει από μέσα μου.\n(απόσπασμα από τό τριμηνιαίο δελτίο επικοινωνίας «Ο Ταξιάρχης», τού Ιερού προσκυνήματος Ταξιαρχών Μανταμάδου τής Λέσβου)\nΠηγή φώτο αγιογραφίας: http://www.eikonia.gr/


Πιθανές επιδράσεις του βάρους στη γονιμότητα της γυναίκας - IAKENTRO\n#consequences, #iakentroivf, #women, fertility, weight\nΟ ορμονικός «άξονας» που διευθύνει την αναπαραγωγή στον άνθρωπο αποτελείται από τον υποθάλαμο, την υπόφυση και τις γονάδες (ωοθήκες ή όρχεις). Η σωστή συνεργασία και λειτουργία του άξονα αυτού αποτελεί απαραίτητη προϋπόθεση για τη φυσιολογική αναπαραγωγική λειτουργία στον άνθρωπο.\nΕπιπτώσεις του υπερβολικού βάρους στη γονιμότητα της γυναίκας\nΟ λιπώδης ιστός εμπλέκεται στην αναπαραγωγική λειτουργία του ανθρώπου λόγω του ότι συμβάλει στην παραγωγή οιστρογόνων, μέσω μεταβολικών μηχανισμών, και επηρεάζει την έναρξη της εφηβικής ανάπτυξης, την έναρξη και διατήρηση της ωοθυλακιορρηξίας, και κατ’ επέκταση της εμμήνου ρύσεως.\nΕπιστημονικά, για την εκτίμηση της παχυσαρκίας χρησιμοποιείται ένας δείκτης ο οποίος ονομάζεται Δείκτης Μάζας Σώματος (ΔΜΣ) (ή δείκτης Quetelet) και ορίζεται ως το κλάσμα του σωματικού βάρους σε χιλιόγραμμα προς το ύψος του ανθρώπου σε τετραγωνικά μέτρα. Ο Παγκόσμιος Οργανισμός Υγείας (ΠΟΥ) καθορίζει ως το ανώτατο όριο φυσιολογικού βάρους τα 25 kg / m2 σώματος, ως υπέρβαρο άτομο βάρους 25 – 29’9kg / m2 ως παχύσαρκο άτομο βάρους άνω των 30kg / m2. Τα παχύσαρκα άτομα βάσει του δείκτη ΔΜΣ κατατάσσονται σε 3 ομάδες: τύπου 1 (30-35 kg / m2 ), τύπου 2 (35-40 kg / m2) και τύπου 3 (μεγαλύτερο από 40kg / m2). Προφανώς όσο αυξάνει ο δείκτης παχυσαρκίας αυξάνονται και τα προβλήματα υγείας.\nΈνα από τα προβλήματα υγείας που συνδέονται με την παχυσαρκία είναι η διαταραχή του ορμονικού άξονα που διευθύνει την αναπαραγωγική ηλικία και κυρίως των ορμονών που παράγονται από τους αδένες του άξονα. Σύμφωνα με μελέτες, η παχυσαρκία επηρεάζει αρνητικά την αναπαραγωγική ικανότητα του ανθρώπου προκαλώντας υπογονιμότητα. Εντοπίζεται τόσο σε γυναίκες που επιθυμούν εγκυμοσύνη με φυσικό τρόπο όσο και σε αυτές που υποβάλλονται σε πρωτόκολλα υποβοηθούμενης αναπαραγωγής προκαλώντας διαταραχές του εμμηνορρυσιακού κύκλου (αμηνόρροια, ολιγομηνόρροια κ.λ.π.), της ωοθυλακιορρηξίας και δημιουργώντας ένα δυσλειτουργικό παχύ ενδομήτριο εχθρικό για την εμφύτευση του εμβρύου.\nΣε περιπτώσεις παχυσαρκίας παρατηρείται μείωση στα ποσοστά επιτυχίας της εξωσωματικής γονιμοποίησης ή άλλων μεθόδων ιατρικώς υποβοηθούμενης αναπαραγωγής της τάξεως του 30% περίπου ενώ παράλληλα αυξάνεται η πιθανότητα προβλημάτων υγείας στην έγκυο και αποβολών.\nΣε περιπτώσεις νοσηρής παχυσαρκίας, θα πρέπει να συνιστάται η εντατική παρακολούθηση της εγκυμοσύνης και διαρκής αξιολόγηση.\nΕπίδραση του χαμηλού βάρους στη γονιμότητα της γυναίκας\nΧαμηλό σωματικό βάρος υφίσταται όταν ο ΔΜΣ είναι μικρότερος από 20kg / m2 και μπορεί να οφείλεται τόσο στον περιορισμό της κατανάλωσης τροφών όσο και στις αυξημένες ενεργειακές απαιτήσεις του σώματος (έντονη άσκηση, ασθένεια κ.λπ.). Η ταχεία απώλεια βάρους προκαλεί αμηνόρροια (απουσία εμμήνου ρύσεως) η οποία οδηγεί σε έλλειψη ωοθυλακιορρηξίας και υπογονιμότητα.\nΟι λιποβαρείς γυναίκες συνήθως έχουν καθυστέρηση στην έμμηνο ρύση ή αμηνόρροια, απουσία ωοθυλακιορρηξίας και κατά συνέπεια υπογονιμότητα. Τα αίτια των προβλημάτων αυτών, όπως και στην παχυσαρκία, αφορούν σε διαταραχές του άξονα υποθάλαμος-υπόφυση- ωοθήκες.\nΗ επίδραση του χαμηλού βάρους στα ποσοστά επιτυχίας της ιατρικώς στην υποβοηθούμενη αναπαραγωγή είναι ασαφής. Σε γενικές γραμμές οι ΔΜΣ χαμηλότεροι από 20 ή μεγαλύτεροι από 25 σχετίζονται με υψηλότερα ποσοστά αποβολής, τόσο σε φυσικές κυήσεις όσο και μετά από ART.\nΤέλος, ένας ΔΜΣ μεταξύ 20 και 25 kg / m2 θεωρείται ιδανικός για την αναπαραγωγική υγεία της γυναίκας.


Το σύνδρομο του υποκόσμου - Medium.gr\non 04 Απριλίου 2014 . Posted in Ελλάδα - Ν.Δ\nΠερισσότερο και από το «σύνδρομο της Χρυσής Αυγής» είναι το «σύνδρομο του υποκόσμου» που θα πλήξει την κυβέρνηση. Δεν είναι μόνο το μαφιόζικο ξεκαθάρισμα λογαριασμών που έκανε με την κυβέρνηση ο κ. Ηλίας Κασιδιάρης, παγιδεύοντας τον γενικό γραμματέα της κυβέρνησης με κρυφή κάμερα. Είναι το γεγονός ότι ο στενός συνεργάτης του πρωθυπουργού συνδιαλεγόταν χαλαρά με έναν τραμπούκο του κοινού ποινικού δικαίου. Διότι ακόμη κι αν κάποιος αμφιβάλλει ότι ο κ. Κασιδιάρης είναι μέλος εγκληματικής οργάνωσης, όλοι τον έχουμε δει να γρονθοκοπά την κ. Λιάνα Κανέλλη, να κλωτσά δημοσιογράφους, να ποζάρει ημίγυμνος με όπλα· πράγματα τα οποία κάνουν οι θυρωροί των μπαρ και μάλιστα κακόφημων. Φυσιολογικά κάποιος αλλάζει πεζοδρόμιο όταν συναπαντά τέτοιους ανθρώπους, δεν τους καλεί στο γραφείο του για καφέ και κουβεντούλα.\nΠολύ δε περισσότερο, ουδείς μπορεί να νιώθει τόσο ασφαλής ώστε να βγάζει τις πιο μύχιες υποψίες του για ένα θέμα τέτοιας κομβικής σημασίας. Κάπως προστατεύει τον εαυτό του. Εκτός αν νιώθει τον συνομιλητή του «αδελφό» και επιπλέον ένιωθε καλυμμένος άνωθεν. Οπως ορθώς επεσήμανε και ο κ. Ανδρέας Πετρουλάκης, η συνάντηση δεν έγινε «σε κάποιο καταγώγιο, έστω σε μυστικό σπίτι ή ερημικό μέρος, μακριά από βλέμματα». Εγινε σε χώρο «πολυάνθρωπο, επιπλέον, και εκτεθειμένο σε τυχαία συναπαντήματα με επαγγελματίες της καχυποψίας, όπως είναι οι δημοσιογράφοι και οι βουλευτές» (Protagon 3.4.2014)\nΤο πράγμα είναι εξαιρετικά σοβαρό αν σκεφτούμε την ώσμωση του υποκόσμου με την κορυφή της εκτελεστικής εξουσίας. Πιστοποιείται επιπλέον από το ακαταδίωκτο του υιού Μπαλτάκου, ο οποίος μέσα στον Ναό της Δημοκρατίας κυκλοφορούσε με φόρμες, έδειρε βουλευτές κι έφυγε συνοδευόμενος από εκείνους που έπρεπε να τον συλλάβουν. Αυτό δεν είναι ένα δείγμα συνήθους ευνοιοκρατίας· τέτοιο δείγμα ήταν η πρόσληψή του στο Λιμενικό, κάτι που επίσης πέρασε «στο ντούκου». Είναι κάτι περισσότερο: έγινε θεμιτό ότι μέσα στη Βουλή οι λογαριασμοί θα ξεκαθαρίζονται όπως στα κακόφημα μπαρ. Ο ένας μπράβος θα παγιδεύει τους αντιπάλους και ο άλλος θα τους δέρνει. Κατανοεί κανείς τα σήματα που η χθεσινή μέρα έστειλε στην ελληνική κοινωνία; Βλέπει κανείς την πληγή στο σώμα της Δημοκρατίας; Σάπισε, γίνεται γάγγραινα...\nΝα σημειώσουμε εδώ ότι ο υιός Μπαλτάκου είναι θερμόαιμος και στις κερκίδες. Αφού έχει το ακαταδίωκτο εντός της Βουλής, τότε γιατί αναρωτιόμαστε για τη βία στα γήπεδα και απορούμε που δεν μπορεί να παταχθεί; Μήπως υπάρχουν και προηγούμενα ακαταδίωκτα χουλιγκανισμού;\nΔημοσιεύτηκε στην εφημερίδα «Καθημερινή» στις 4.4.2014


OCUVITE LUTEIN Forte 30tabs | Pharmacy-CarePharmacy-Care\nHomeΒΙΤΑΜΙΝΕΣ-ΣΥΜΠΛΗΡΩΜΑΤΑ\t-20% OCUVITE LUTEIN Forte 30tabs\n€18.77 €15.01 * Κερδίζετε: €3.76\nOCUVITE® LUTEIN Forte 30 δισκία.\nΚατάλληλο για ασθενείς µε Ηλικιακή Εκφύλιση της Ωχράς κηλίδας (ΗΕΩ).\nΕνισχυµένη σύνθεση σύµφωνα µε τις µελέτες AREDS II, CARMA, LUNA για προστασία από ΗΕΩ.\nΚριτικέςΔεν υπάρχουν κριτικές προς το παρόν, θα θέλατε να υποβάλετε τη δική σας;\tΓράψτε πρώτοι μια κριτική “OCUVITE LUTEIN Forte 30tabs” Ακύρωση απάντησης\n-50% SOLGAR GLUCOSAMINE HCL 1000mg (Shellfish-Free) tabs 60s


Kelly2211 και 499 επισκέπτες\n23: 16: 03\nΉθελα να ρωτήσω αν επιτρέπονται τα δημητριακά στην εγκυμοσύνη. Είχα ακούσει στις αρχές ότι χρειάζεται προσοχή στα δημητριακά που τα ενισχύουν με βιταμίνη Α. Εγώ τρώω με το γάλα μου κάθε πρωί και βράδυ τα KELLOGG's τα εντελώς απλά.Τότε που είχα ακούσει για τη βιταμίνη Α είχα διαβάσει την ετικέτα των δημητριακών μου και δεν ανέφεραν τίποτα για βιταμίνη Α παρά μόνο για φυλικό οξύ και σίδηρο και γι' αυτό συνέχισα να τα παίρνω. Χθες όμως άκουσα μια κοπέλα που έλεγε σε μία άλλη ότι δεν έτρωγε καθόλου δημητριακά στην εγκυμοσύνη της. Δεν άκουσα όμως γιατί. Υπάρχει κάτι μεμπτό και απαγορευτικό στην κατανάλωση δημητριακών στη διάρκεια της εγκυμοσύνης εφόσον δεν αναφέρεται η βιταμίνη Α στη συσκευασία; Ισχύει το ίδιο για τις μπάρες δημητριακών γιατί σκέφτομαι να ξεκινήσω να τρώω και από αυτές; Δυστυχώς, όλο ξεχνάω να ρωτήσω τον γιατρό μου στα ραντεβού μας.\nΝα σημειώσω ότι δεν τίθεται θέμα θερμίδων, αύξησης βάρους ή αυξημένου σακχάρου σε μένα αφού είμαι 4,5 μηνών και έχω πάρει μόνο 2 κιλά, καθώς είμαι από τους ανθρώπους που όσο και να φάνε δεν παχαίνουν με τίποτα, και το σάκχαρό μου είναι αρκετά χαμηλό! Οπότε το μόνο που με απασχολεί είναι μήπως έχουν κάποιο απαγορευτικό συστατικό για την ομαλή ανάπτυξη του παιδιού.\nΣας ευχαριστώ για άλλη μια φορά για την απάντησή σας.\nψάρια στην εγκυμοσύνη\nΔεν υπάρχει αντένδειξη.\nΜπορείς να συνεχίσεις να τα τρως.


(Qyzyl-Orda). Πόλη (157.400 κάτ. το 1999) του Καζακστάν, πρωτεύουσα της ομώνυμης επαρχίας (226.000 τ. χλμ., 596.300 κάτ.). Είναι χτισμένη στη δεξιά όχθη του ποταμού Σιρ-Νταριά. Ιδρύθηκε το 1820, αποτελώντας αρχικά φρούριο του χανάτου της Κοκάνδης με την ονομασία Ακμετσέτ. Το 1853 ο Ρώσος στρατηγός Περόφσκι κατέλαβε το φρούριο και το μετονόμασε Περόφσκι. Το όνομα του στρατηγού δόθηκε αργότερα και στην πόλη που άρχισε να δημιουργείται γύρω από αυτό. Η ονομασία Κ.-Ο. χρονολογείται από το 1925, έτος κατά το οποίο η πόλη υπήρξε πρωτεύουσα του Καζακστάν. Διαθέτει βιομηχανικές επιχειρήσεις παραγωγής χαρτοπολτού, οικοδομικών υλικών, τροφίμων, ρούχων και υποδημάτων. Στην πόλη λειτουργούν πολλές ανώτερες σχολές. Στα περίχωρά της υπάρχουν μεγάλα αγροκτήματα, κυρίως καλλιέργειας ρυζιού.


Ιταλία: Συνελήφθη ο Αλβανός μέλος του καρτελ με τον ένα τόνο κοκαϊνη στον Αστακό Αιτωλοακαρνανίας – Nantia Report\nΣτην Ιταλία συνελήφθη καταζητούμενος Αλβανός με Ευρωπαϊκό ένταλμα για μεταφορά κοκαϊνης που εξαρθρώθηκε πριν σχεδόν ένα μήνα στον Αστακό Αιτωλοακαρνανίας\nΟ 42χρονος Αλβανός Alfred Αrapi, γεννημένο το 1978 στο Mirditë, αναζητούνταν ως μέλος του “καρτελ” του ενός τόνου και 181 κιλών κοκαϊνης που είχε εντοπιστεί πριν σχεδόν ένα μήνα στον Αστακό Αιτωλοακαρνανίας, ενώ τα μέλη της εγκληματικής οργάνωσης, μετέφεραν με ιστιοφόρο τα ναρκωτικά με προορισμό την παράνομη αγορά σε Ευρώπη και Ελλάδα.\nΟ καταζητούμενος Αλβανός, συνελήφθη από την Ασφάλεια του Πορντεντόνε στη βόρεια Ιταλία, ενώ επέβαινε σε μαύρη ΒΜW με ιταλικές πινακίδες, μαζί με άλλα δύο άτομα. Σύμφωνα με την ιταλική Αστυνομία, δεν προέβαλε αντίσταση κατά τη διάρκεια της σύλληψής του.\nΕίχε προηγηθεί, την περασμένη Κυριακή, η σύλληψη στην Καλλιθέα του 28χρονου Ζακυνθινού «ταμία» που ήταν και ο μοναδικός Έλληνας του “καρτέλ”. Στην αστυνομική επιχείρηση πριν από ένα μήνα στον Αστακό, είχαν συλληφθεί οκτώ αλλοδαποί, Αλβανοί και αραβόφωνοι, ενώ κατασχέθηκαν ένας τόνος και 181 κιλά κοκαΐνης, καθώς και όπλα.\n“Πιάσανε στον ύπνο” οι Ρομά τον πρώην Υπουργό


Ελένη Πριοβόλου: Καθήκον του πολίτη είναι να μην υποκύπτει Παντιέρα αντικαπιταλιστική ενημέρωση\nΜαρ 12, 2017kokkiniotisΒιβλίο, Λογοτεχνία, Πολιτική, Πολιτισμός0\nΣυζήτηση με τον Ηλία Κορδαλή\nΕλένη Πριοβόλου, συγγραφέας: «Καθήκον του πολίτη είναι να μην υποκύπτει, να αφυπνίζεται, να εγείρεται και να δρα»\n Ελένη, κυκλοφόρησε το καινούργιο σου μυθιστόρημα Μετά φόβου από τις εκδόσεις Καστανιώτη. Κάνε μας μια πρώτη αφηγηματική ξενάγηση στο ιστορικό-κοινωνικό-πολιτικό υπόβαθρο του βιβλίου σου.\n Πώς και γιατί επέλεξες αυτές τις δύο πρωταγωνίστριες, τα «δύο κορίτσια, φίλες επιστήθιες, σχεδόν αδελφές», την Αρίστη και τη Διαλεχτή; Ακόμα και τα ονόματά τους είναι ξεχωριστά. Θέλεις μ’ αυτό τον τρόπο να ‘συμβολίσεις’ κάτι σε κάθε μια απ’ αυτές;\nΌντως σε κάθε βιβλίο μου τα ονόματα των ηρώων περιέχουν και τον ανάλογο συμβολισμό. Η Αρίστη είναι ό,τι λέει το όνομά της και η Διαλεχτή επίσης. Οι δυο εκφράζουν τις δυο τάσεις της ίδιας της κοινωνίας. Η Αρίστη της μαχόμενης και ανατρεπτικής και η Διαλεχτή αυτής που επαναπαύεται στα κεκτημένα, εγκλωβίζεται στο φόβο, καθαγιάζει τα μέσα και ως εκ τούτου δεν εξελίσσεται.\nΔεν τις επέλεξα. Μάλλον με επέλεξαν για να υποδυθούν τα μοντέλα δράσης και αντίδρασης. Για να γίνει η σύγκριση των δυο επιλογών. Της υποταγής στο φόβο και της διαρκούς πάλης αλλά και έρευνας για την αναζήτηση των πηγών και αιτίων του φόβου και ένεκα αυτού της υποταγής. Η Αρίστη επιλέγει το δρόμο αναζήτησης της ατομικής και κοινωνικής ελευθερίας όχι σαν γυναίκα, αλλά κυρίως σαν άνθρωπος και σαν πολίτης. Η Διαλεχτή οχυρώνεται στο φόβο και ζητάει κουκούλι προστασίας. Η Αρίστη συνθλίβεται στις μυλόπετρες των γεγονότων αλλά έχει εξελίξει τον εαυτό της και συνέβαλε στην εξέλιξη της κοινωνίας. Η Διαλεχτή έμεινε στάσιμη, πάντα φοβισμένη και πάντα αδρανής μέχρι που ο φόβος της έγινε φοβία και φυσικά διαταραχή.\n Ζούμε τελικά σε μια εποχή ατελείωτου φόβου. Στις προσωπικές σχέσεις, στην κοινωνικο-πολιτική ζωή, στις διεθνείς εξελίξεις. Φόβος τόσο για τα ‘εντός’ των συνόρων όσο και για τα ‘εκτός’. Πώς πιστεύεις ότι αντιδρούν σήμερα οι πολίτες, αλλά το πιο σημαντικό πώς πρέπει να αντιδράσουν για να αλλάξει κάτι θετικά στις ζωές τους; Τόσο σε ατομικό, όσο και σε κοινωνικο-πολιτικό επίπεδο;\nΑς αρχίσω από το τέλος. Οι άνθρωποι στη μεγάλη πλειοψηφία δεν έχουν εκπαιδευτεί ως πολίτες αλλά ως πελάτες μιας αμιγώς πελατειακής δημοκρατίας. Για χρόνια καλλιεργείται τόσο στο ατομικό όσο και στο κοινωνικό επίπεδο ο ατομοκεντρισμός. Το εγώ υπερτερεί του εμείς. Ακόμα και αν στην κοινωνία αναπτύσσεται μια μορφή αλληλεγγύης σε συνθήκες φτωχοποίησης, τούτη η τάση έχει περισσότερο την έννοια της φιλανθρωπίας παρά της ανατροπής.\nΦυσικά υπάρχουν και οι συλλογικότητες με πολιτική συνείδηση και δράση, αλλά ούτε αυτές έχουν βαθιά γνώση για να προχωρήσουν σε ριζοσπαστικές μεταβολές στη χώρα. Δρουν μέσα στα πλαίσια μιας μειοψηφίας. Ο κόσμος παγιδευμένος στους μύριους φόβους δεν ακολουθεί.\nΤα «Μέσα Μαζικής Αποχαύνωσης» γνωρίζουν καλά το παιχνίδι διασποράς φόβου μέσα από τα δελτία ειδήσεων και των μύριων εκπομπών για την ενημέρωση του πολίτη.\nΥπάρχει απόλυτη σύγχυση. «Επαναπαύσου στο κόκκαλο που σου πετούν τώρα, γιατί αύριο δεν θα το έχεις ούτε αυτό». Έτσι ο πολίτης, αδαής περί των αιτίων, προτιμάει να φυτοζωεί από το να διεκδικεί, να λαμβάνει μέρος στις αποφάσεις, να οργανώνεται, να απαιτεί. Δεν καταλαβαίνει πως ούτε καν τους αντιπροσώπους του στη Βουλή δεν στέλνει ανεπηρέαστα. Πάντα εκ των υστέρων κρίνει αφού περάσει από τους μηχανισμούς του πελατειακού κράτους και διαψευστεί. Τούτο δε φαίνεται να είναι θέμα της δικής μας χώρας. Αυτό που λέγεται Παγκοσμιοποίηση δεν είναι παρά η επιβολή του ολιγαρχικού πλούτου σε όλον τον κόσμο. Αυτό που πάει να δημιουργηθεί δεν είναι μια Παγκόσμια κοινωνία, αλλά τρομοκρατία εκ μέρους των δυνατών προς τους αδύναμους.\n Σ’ αυτή την παράξενη εποχή του ολοκληρωτικού φόβου πηγαίνεις κάθε εβδομάδα σε δεκάδες σχολεία σε όλη την Ελλάδα και έρχεσαι σε επαφή με εκατοντάδες μαθητές. Τα νέα παιδιά, πιστεύω, ότι είναι ο πιο ευαίσθητος σεισμογράφος της εποχής μας. Πες μας για τις εμπειρίες σου από τις επαφές σου με τους μαθητές. Και πώς βλέπεις τα νέα προτεινόμενα εκπαιδευτικά μοντέλα;\n Στο σχολικό βιβλίο της Β΄ Γενικού Λυκείου Πολιτική Παιδεία του Παύλου Φ. Μάραντου (έκδοση 2016) στις σελίδες 44-45 ταυτίζεται ο φασισμός με τον κομμουνισμό:\n«Πρόκειται για πολιτεύματα που επιβάλλονται είτε με τη βία (ψυχική ή σωματική) είτε με άλλους τρόπους(π.χ. προπαγάνδα, διαφήμιση). Επιβάλλουν ίδιους τρόπους σκέψης και κρίσης σε όλους. Στόχος τους είναι ο περιορισμός της ελευθερίας του ατόμου…».\nΑναγκάζονται οι καθηγητές το έτος 2017 να διδάξουν στους μαθητές τα παραπάνω, να κάνουν τα παιδιά στην τρυφερή ηλικία των 16 ετών βαθιά αντικομμουνιστές… Φυσικά, επισημαίνεται ότι όποιος καθηγητής δεν αντιδρά στον ανωτέρω εξαναγκασμό είναι συνένοχος.\nΑς αρχίσουμε από το τέλος. Ο καθηγητής που διδάσκει μια τέτοια εκδοχή, μπορεί και να την πιστεύει επειδή και αυτός έτσι τη διδάχτηκε και δεν αναζήτησε τις πηγές γνώσης του αντικειμένου. Ή επίσης μπορεί να είναι η ιδεολογική του θέση και να συμφωνεί με τον συντάκτη του σχολικού εγχειριδίου. Όμως η προπαγάνδα κάνει πολύ καλά τη δουλειά της. Θυμάμαι τη χρονιά που πήγα να παραλάβω το απολυτήριο γυμνασίου. Δεν έχω στοιχεία για το πώς έγινε και μου έδωσε η γυμνασιάρχης ένα βιβλίο για να το διαβάσω. Υποπτεύομαι πως επειδή γνώριζε την ιδεολογική ταυτότητα της οικογένειάς μου και όπως όλα έδειχναν θα ήμουν τον ερχόμενο χρόνο φοιτήτρια, δηλαδή οιονεί μαρξίστρια. Ήταν το βιβλίο «Υπό το λυκόφως του Μαρξισμού» κάποιου πανεπιστημιακού, ονόματι Ιωάννου Κορδορούμπα.\nΚαταλαβαίνετε λοιπόν ότι η εκπαιδευτική δομή, από τότε έως σήμερα έχει την ίδια βάση. Η αστική δημοκρατία διατηρεί μια στάση «ψυχροπολεμική». Ας ερμηνεύσουμε όμως τους όρους και από εκεί να αρχίσει ο επαναπροσδιορισμός. Κομμούνα σημαίνει κοινωνία. Και ο άνθρωπος εντός της υπάρχει ως οντότητα. Ο Φασισμός κατασκευάζει κοινωνίες τύπου Αρίας φυλής και από εκεί αρχίζει το σκουλήκι του ρατσισμού τρώει το πνεύμα της κοινωνίας. Πρέπει λοιπόν ο εκπαιδευτικός να έχει βαθειά γνώση των όρων για να μπορέσει να δει και ο ίδιος τη μεγίστη διαφορά.\n«Πολλοί πάλι είναι οι δημιουργοί που ενώ αμφισβητούν με τα έργα τους το κάθε καθεστώς, συγχρωτίζονται με τις δομές του, για να γίνονται αναγνωρίσιμοι. Αυτή τη στάση προσωπικά δεν την συμμερίζομαι»\n Η νέα γενιά αντιδρά, αμφισβητεί όλα όσα τις λανσάρουν με ‘χρυσαφένια περιτυλίγματα’ ή είναι παθητικός δέκτης;\n Δεν πηγαίνεις, όμως, να μιλήσεις μονάχα στα σχολεία. Πηγαίνεις και σε δεκάδες Λέσχες (εργατικές, πολιτιστικές, ανάγνωσης, βιβλίου, κ.α.). Πες μας για τις συζητήσεις σου με τον απλό κόσμο, τα ερωτήματά του, τις ανησυχίες του, τους προβληματισμούς του.\nΠαρευρίσκομαι όπου με προσκαλούν. Είναι πολίτες που γνωρίζουν πια ότι θα τους μιλήσω καθαρά και ξάστερα για ό,τι πιστεύω, αλλά με βάση τις αρχές του διαλόγου.\nΌμως πια οι άνθρωποι, ακόμα και οι πολιτικοποιημένοι ακούνε προσεκτικά αλλά σπάνια τοποθετούνται. Αμήχανοι και απορημένοι μοιάζουν. Αυτοί που ρωτούν δε θέλουν πιά ούτε διαπιστώσεις για το πώς φτάσαμε ως εδώ, ούτε αυτοκριτικές ούτε ευχολόγια. Θέλουν λύση. Το δυσάρεστο είναι ότι δεν έχουν συνειδητοποιήσει ότι η λύση δεν έρχεται από πάνω αλλά από τη βάση. Εκκινεί από τη συνειδητοποίηση ότι ο πολίτης είναι η δύναμη και όχι ο πολιτικός.\nΓενικά πιστεύω πως ο διάλογος αργεί ακόμα να αρχίσει στην ευρεία κοινωνική βάση. Όμως, όπως και να έχει, έχουν δημιουργηθεί ένα πλήθος αναγνωστικές λέσχες-κυρίως από γυναίκες- και ασχολούνται με τις αναγνώσεις βιβλίων προκειμένου να μην πέσουν στην αβελτηρία. Αυτή η τάση, δυστυχώς, δεν αναπτύσσεται στη νέα γενιά- εξαιρείται πάντα η μειοψηφία που κάνει τη διαφορά- η οποία όσο πάει αφήνεται έρμαιο στη δύναμη των πολυμέσων, όχι ερευνητικά και γνωστικά, αλλά σαν παθητικός δέκτης των συμβάντων.\n Από πάνω σου αιωρείται ο κόφτης συνεχώς! ‘’Κόβεσαι’’ είτε απ’ την αρχή είτε στη συνέχεια σχεδόν από παντού (συνεντεύξεις σε εφημερίδες και περιοδικά, κ.α.). Η αγάπη, όμως, του απλού κόσμου, την ίδια στιγμή, μεγαλώνει για σένα και το έργο σου. Σε καλούν σ’ ολόκληρη την ελληνική επικράτεια, ανεβάζουν σε θεατρικά δρώμενα παιδικά σου βιβλία.\nΌπως κάθε θέμα και τούτο είναι για μένα πολιτικό. Αυτού του τύπου η δημοκρατία-κοινοβουλευτική, αντιπροσωπευτική- εκτός από την κεντρική εξουσία, αποτελείται και από άπειρους μικρούς εξουσιαστικούς κύκλους, ολιγαρχικού, προσωποπαγούς, χαρακτήρα, Και όπως τοποθετείς στην ερώτησή σου το θέμα, δεν με βρίσκει σύμφωνη. Δεν κόβομαι από κάποιον κόφτη. Εγώ, συνειδητά, αποκλείω τον εαυτό μου από κάθε είδους προσέγγιση και συναλλαγή. Διότι η εξουσία από την μικρότερη ως την κεντρική αυτό που επιζητεί είναι να έχει γύρω της έναν κύκλο ημετέρων, για να υπάρξει. Θα μπορούσα να περιφέρομαι κάνοντας συστημικές γνωριμίες και τότε δε θα μιλούσαμε για κανένα κόφτη.\nΌμως είναι βαθειά η πίστη μου στην τέχνη που είναι αντίπαλη και κριτική προς κάθε μορφής εξουσία. Όντως είναι πολλοί οι εκπαιδευτικοί και επιμέρους άνθρωποι που ασχολήθηκαν με το έργο μου. Είτε σε προγράμματα φιλαναγνωσίας, είτε ανεβάζοντας θεατρικές παραστάσεις, είτε κάνοντας σενάρια. Θυμάμαι την παράσταση του «Τρυφεράκανθου» από την Βίκυ Ιακωβάκη στο αντιρατσιστικό φεστιβάλ στα Τρίκαλα.\nΕπίσης πρόσφατα ο σκηνοθέτης Βασίλης Ντούρος έκανε σενάριο το μυθιστόρημά μου «Τα χάρτινα πουλιά», πήρε την έγκριση του Ελληνικού Κέντρου Κινηματογράφου, αλλά κόπηκε από την ΕΡΤ. Στην τελευταία περίπτωση δεν είμαι σε θέση να γνωρίζω ποιος κόφτης πέρασε.\n Στο δημοψήφισμα της 5ης Ιούλη 2015 με κείμενο σου παρότρυνες τον κόσμο να ψηφίσει ΟΧΙ! Η συντριπτική πλειοψηφία των συγγραφέων όμως όχι απλώς στρατεύτηκαν με το ΝΑΙ αλλά προσπαθούσαν με κάθε μέσο και τρόπο να κατατρομοκρατήσουν τον ελληνικό λαό. Οι λεγόμενοι ‘πνευματικοί άνθρωποι του τόπου’ ακόμη μια φορά στο πλευρό των απανταχού κυρίαρχων κύκλων.\n Ο Άντερς Λουστγκάρτεν, πολυβραβευμένος συγγραφέας, ένα απ’ τα σημαντικότερα ονόματα της βρετανικής σκηνής ήρθε στην Αθήνα τον περασμένο Δεκέμβρη για να παρακολουθήσει το αθηναϊκό ανέβασμα του έργου του Λαμπεντούζα στο Θέατρο του Νέου Κόσμου. Μεταξύ άλλων έδωσε, πιστεύω, και μια εκπληκτική συνέντευξη στο Δημήτρη Γεωργόπουλο (εφημερίδα Documento, Κυριακή 11 Δεκέμβρη 2016) όπου αναλύει διεξοδικά τη σημερινή κατάσταση. Ειδικά για την κυβέρνηση ΣΥΡΙΖΑ λέει:\n«Η κατ’ όνομα μόνο αριστερή κυβέρνηση απέτυχε παταγωδώς στους στόχους της, ίσως από άγνοια ή από αλαζονεία. Δεν κατάλαβε πώς λειτουργεί η Ε.Ε.. Η Ευρώπη δεν θα της έδινε ποτέ τίποτε από αυτά που είχε υποσχεθεί η ελληνική κυβέρνηση στους ψηφοφόρους της. Αν ήθελε να δώσει όλα όσα είχε υποσχεθεί έπρεπε να εγκαταλείψει την Ε.Ε….».\nΕγώ πιστεύω ότι μια χώρα σαν την Ελλάδα, με μικρή παραγωγή, χωρίς βαριά βιομηχανία και οικονομία μεσιτών, δεν ενοποιείται νομισματικά με τους κολοσσούς. Αυτό και μόνο πρέπει να μας βάλει σε υποψία για τα σκοτεινά παιχνίδια των Κυβερνήσεων με τους οικονομικούς κύκλους.\nΜοιάζει με ένα καλοστημένο παιχνίδι εξάρτησης και υποθήκευσης του μέλλοντος. Η χώρα δεν θα είναι ποτέ πια ανεξάρτητη, αν λάβουμε υπόψη πόσα χρόνια χρειάστηκαν για να απαλλαγεί από προηγούμενες δανειακές εξαρτήσεις. Η χώρα έπρεπε να αποχωρήσει με τα πρώτα σημάδια της κρίσης και να επανέλθει στο εθνικό νόμισμα. Όσο για την κυβέρνηση του ΣΥΡΙΖΑ, που κλήθηκε να αναλάβει τη διαχείριση της εξουσίας σε συνθήκες προτεκτοράτου, είναι αλήθεια ότι, ήταν προδιαγεγραμμένη η αποτυχία. Όχι τόσο λόγω απειρίας αλλά ένεκα έλλειψης βούλησης και ριζοσπαστισμού. Όμως είναι η κορφή ενός παγόβουνου που άρχισε από τον προπερασμένο αιώνα.\nΑν ανατρέξει κάποιος στις δημοσιεύσεις του «Νέου Αριστοφάνη», θα δει τα σκίτσα και θα τρομάξει. Τηρουμένων των αναλογιών η Ελλάδα βρίσκεται ανέκαθεν πάνω στην κλίνη του Προκρούστη και οι Κυβερνώντες ακολουθούν από ιδρύσεως του νέου Ελληνικού Κράτους, ξενόδουλη πολιτική.\n Στα παραπάνω πλαίσια και ο γνωστός μας, επίσης, Βρετανός σκηνοθέτης Κεν Λόουτς με τη νέα του συγκλονιστική ταινία «Εγώ, ο Ντάνιελ Μπλέικ» στέλνει και το δικό του μήνυμα ενάντια στην καπιταλιστική ζούγκλα της εποχής μας…Στην Ελλάδα υπάρχουν τέτοιοι δημιουργοί και καλλιτέχνες που αμφισβητούν τον καπιταλιστικό κανιβαλισμό;\nΦυσικά και θα υπάρχουν. Δε μπορώ να φανταστώ πως αυτό που γίνεται σε παγκόσμια κλίμακα, δεν αμφισβητείται από τους ανθρώπους της τέχνης στη χώρα μας. Μπορεί να μην τοποθετούνται δημόσια, έκαστος για τους δικούς του λόγους. Αλλά τα έργα είναι εκεί για να κάνει ο καθένας τις αναγνώσεις του. Δεν έχει πέσει στην αντίληψή μου έργο τέχνης που να υμνεί τον καπιταλισμό, την παντοκρατορία των τραπεζών, τον πόλεμο, την αποικιοκρατία. Η τέχνη είναι από τη φύση της εναντίον όλων αυτών των δεινών που μαστίζουν την ανθρωπότητα. Γι’ αυτό πρέπει να ξεχωρίσουμε το έργο από την έκφραση της δημόσιας γνώμης του δημιουργού ή της δημόσιας καταδίκης αυτών των συστημάτων.\nΠολλοί πάλι είναι οι δημιουργοί, που ενώ αμφισβητούν με τα έργα τους το κάθε καθεστώς, συγχρωτίζονται με τις δομές του, για να γίνονται αναγνωρίσιμοι. Αυτή τη στάση προσωπικά δεν την συμμερίζομαι.\n Μέσα σε όλα τα δεινά, ένεκα της τεράστιας παγκόσμιας κρίσης, η Ελλάδα γίνεται ‘αποθήκη ψυχών’. Αρκεί μόνο η καθημερινή έμπρακτη αλληλεγγύη μας ή χρειάζονται και άλλες κινηματικές-πολιτικές δράσεις;\nΆμεση απόρροια των νέων ιμπεριαλιστικών πολέμων (Συρία, Λιβύη, Ιράκ, κ.α.) αποτελούν τα νέα τεράστια προσφυγικά-μεταναστευτικά ρεύματα. Οι ιμπεριαλιστικές δυνάμεις καταστρέφουν ολοσχερώς κυρίαρχες, μέχρι πρότινος, χώρες και μετά υψώνουν φράκτες πάσης φύσεως για τους απελπισμένους πληθυσμούς που προσπαθούν να βρούνε μια διέξοδο απ’ την ολοκληρωτική φρίκη και την καταστροφή.\nΌμως, όπως σε κάθε τέτοια περίοδο, αναδεικνύεται η έννοια του ανθρωπισμού από τη μια μεριά και της κερδοσκοπίας από την άλλη. Και ενώ οι ατομικές προσπάθειες έχουν την έννοια της φιλανθρωπίας- και μια αθωότητα τρόπον τινά- όλες αυτές οι εταιρείες αλληλέγγυων, θα πρέπει να μας προβληματίζουν. Εκεί κινείται πακτωλός χρημάτων που κανένας δεν γνωρίζει πού ακριβώς διοχετεύεται. Και επειδή έχει στηθεί ένα νέο παιχνίδι κερδοσκοπίας σε βάρος ανθρώπων που έχασαν ό,τι είχαν, θα πρέπει να εγερθεί η εν υπνώσει κοινή γνώμη.\nΌσο για την Ευρώπη και τις πολιτικές της για τους πρόσφυγες, εδώ και αν θα πρέπει να είμαστε καχύποπτοι με τις αποφάσεις των διευθυντηρίων. Και να μην ξεχνάμε ότι είναι άλλο πράγμα ο Διεθνισμός και άλλο η Παγκοσμιοποίηση. Δεν πρέπει να συγχέουμε τις έννοιες. Στα πλαίσια του διεθνισμού λοιπόν καθίσταται επιτακτική η ανάγκη προώθησης των προσφύγων στις χώρες επιλογής τους και όσοι μείνουν εδώ, όπως έμειναν και παλιότερα, να ενταχθούν στον κοινωνικό ιστό. Αλλιώς από το περιθώριο όπου σπρώχνονται θα καταστούν ασφαλείς εχθροί. Η Ανέχεια θα τους αναγκάσει.\n Απ’ όλη τη συζήτησή μας φαίνεται ότι σ’ ολόκληρο τον κόσμο αναδύεται ο ‘νέος’ σκοταδισμός, η ολοκληρωτική βαρβαρότητα: ‘Μαύρο’ εναντίον ‘μαύρου’, ‘επίσημος σκοταδισμός’ εναντίον ‘αιρετικού σκοταδισμού’. Τα διεθνή κοινωνικο-πολιτικά κινήματα αντίστασης και ανατροπής στο περιθώριο της ιστορίας, οι απελευθερωτικές-επαναστατικές ιδέες στην παρανομία ή στη ναφθαλίνη;\nΗ εποχή μας σε σχέση με το απώτερο ή απώτατο μέλλον, διάγει τον μεσαίωνά της. Σε όλους τους καιρούς και σε όλες τις εποχές οι κοινωνίες περνούν από τις «μεσαιωνικές» δομές στην «αναγέννηση» και τανάπαλιν. Είναι η διαδικασία φθοράς των εφαρμοσμένων πολιτικών που απαιτεί τις αλλαγές. Ρόλος της κάθε εξουσίας είναι να διοχετεύει στο κύτταρο των μαζών το φόβο για να κρατάει σε ομηρία την ελεύθερη σκέψη. Καθήκον του πολίτη είναι να μην υποκύπτει, να αφυπνίζεται, να εγείρεται και να δρα. Όσο για τις ιδέες, ούτε στην παρανομία ούτε στη ναφθαλίνη.\nΕίναι εκεί, αρχέγονες, για να πιαστούν από την αρχή. Οι έννοιες ελευθερία, ισότητα, δικαιοσύνη, για να υλοποιηθούν, απαιτούν σκεπτόμενους και κριτικούς πολίτες. Δεν επιβάλλονται ούτε υλοποιούνται χωρίς την αφύπνιση των λαών. Και αν μοιάζει ο δρόμος ουτοπικός, ας καθίσει ο καθένας να μιλήσει με τον εαυτό του και να σκεφτεί την ατομική του ευθύνη και με ποιο τρόπο συμβάλει στην αλλαγή που επιθυμεί.\n O Πάμπλο Νερούδα έγραφε πως: «Μπορείς να κόψεις όλα τα λουλούδια. Δεν μπορείς όμως να εμποδίσεις την Άνοιξη νά ’ρθει». Τι λες, θα τη ζήσουμε αυτή την Άνοιξη, Ελένη;\nΔεν είμαι προφήτης. Αγωνίζομαι την κάθε στιγμή για την «Άνοιξη». Θεωρώ ότι η άνοιξη της κάθε κοινωνίας είναι η νέα γενιά. Για τούτο λέω: Έϊ, εσείς εκεί πάνω στις κορυφές της εξουσίας και γονείς, «μην αποκεφαλίζετε τα άνθη του μέλλοντός μας!»\nΑπόσπασμα της συνέντευξης δημοσιεύθηκε στο ΠΡΙΝ, 12.3.2017\nΗ κρυφή γοητεία του σταλινισμού Νο 2 Τα κέρδη των mikel πάνω από τις ανθρώπινες ζωές


Υγεία - Ψυχική Υγεία - Ψυχοθεραπεία\nΣημαντικό βήμα στην προσέγγιση της θεραπείας των εμβοών, είναι αρχικά η ψυχοεκπαίδευση, με στόχο την ενημέρωση του ατόμου για το πρόβλημά του.\nΨυχολογικές δυσκολίες: Πώς μας προστάτευαν στο παρελθόν\nΈνας από τους λόγους για τους οποίους η ψυχοθεραπεία είναι τόσο αποτελεσματική, είναι ότι βοηθά τους ανθρώπους να ξαναγράψουν την ιστορία του παρελθόντος τους.\nΜήπως χρειάζομαι group therapy;\nΜια διαφορετική προσέγγιση στην ψυχοθεραπεία, για την οποία δεν μιλάμε συχνά. Μήπως θα έπρεπε;\nΤα ''ύπουλα'' σημάδια της διπολικής διαταραχής\nΔεν είναι λίγες οι φορές που τα συμπτώματά ψυχικών παθήσεων μπορούν να περάσουν απαρατήρητα. Στην περίπτωση της διπολικής διαταραχής ποια είναι τα σημάδια που πρέπει να προσέξουμε.\nΠοιοι είναι οι 6 συχνότεροι λόγοι επίσκεψης στον Ψυχολόγο\nΠοια είναι τα συνηθέστερα ζητήματα που φέρνουν κάποιον στο γραφείο του Ψυχολόγου; Τι μπορεί να περιμένει κάποιος από την επίσκεψη στον ειδικό.\nΗ on-line συμβουλευτική θεραπεία, σας παρέχει τη δυνατότητα να κλείνετε τα ραντεβού σας μόνοι σας, την ώρα που σας εξυπηρετεί, και να πραγματοποιείτε συνεδρίες από το σπίτι σας.\nΌσα θέλετε να μάθετε για τον ψυχολόγο\nΠότε πρέπει να απευθυνόμαστε σε έναν ψυχολόγο; Τι κερδίζει κανείς κάνοντας ψυχοθεραπεία; Έχει διαφορά ο ψυχολόγος από τον ψυχίατρο; Απαντήσεις σε 10 συχνές απορίες.\nΨυχοθεραπεία: Πόσο χρήσιμη είναι;\nΣε μια κρίσιμη καμπή της ζωής μας μπορεί να αποφασίσουμε να αρχίσουμε ψυχοθεραπεία. Πώς μας βοηθά ο ψυχοθεραπευτής και ποια προβλήματα μπορεί να λύσει;\nΜήπως χρειάζομαι Ψυχολόγο; Ενδείξεις ότι ήρθε η ώρα\nΆνθρωποι που νιώθουν θυμό, θλίψη ή άγχος μπορεί να αναρωτηθούν αν πρέπει να επισκεφθούν ειδικό ψυχικής υγείας. Ποια είναι τα σημάδια που πρέπει να σας ανησυχήσουν και να σας δείξουν ότι ίσως ήρθε η ώρα να επισκεφτείτε κάποιον Ψυχολόγο;\nΨυχολογία - ψυχιατρική - ψυχανάλυση: Ποια η διαφορά\nΠολλοί άνθρωποι συγχέουν τους όρους ψυχολογία, ψυχανάλυση και ψυχιατρική. Ποιος είναι ο ρόλος τους και πώς διαφοροποιούνται.\nΨυχοθεραπεία με άλογα - θεραπευτές\nΕίδος ψυχοθεραπείας που μας αποκαλύπει τις δυνατότητές μας, την άσκηση στη εξεύρεση εναλλακτικών λύσεων, τη διεύρυνση του τρόπου της σκέψης μας και όλα αυτά με απόλυτη εχεμύθεια αφού ποτέ άλογο δεν διέρρευσε πληροφορίες και μυστικά!\nΠώς εκδηλώνεται ο φόβος του θανάτου\nΗ ζωή, λέει ο ψυχίατρος Ίρβιν Γιάλομ, είναι μια αναλαμπή ανάμεσα στο σκοτάδι πριν τη γέννηση και το σκοτάδι του θανάτου. Γιατί αυτό που μας απασχολεί είναι μόνο το σκοτάδι του θανάτου και όχι το σκοτάδι πριν τη γέννηση;\nΣε τι μας βοηθά η ψυχοθεραπεία;\n'Oταν βρισκόμαστε σε κατάσταση αυθορμητισμού, είμαστε 'συντονισμένοι' και σε επαφή με τον πραγματικό μας εαυτό, έτσι ώστε να μπορούμε να χρησιμοποιούμε το δυναμικό μας με τον ωφελιμότερο τρόπο.\nΨυχολογικές θεραπείες: Τι έχουν να προσφέρουν;\nΤο άγχος, η αγωνία και η απόγνωση φαίνεται να είναι συναισθήματα που βιώνουν έντονα σήμερα οι Έλληνες εξαιτίας της οικονομικής ύφεσης. Πώς βοηθά η ψυχοθεραπεία.\nΠερί ψυχοθεραπείας: Πού να απευθυνθώ;\nΗ ψυχοθεραπεία είναι μια διαδικασία που λαμβάνει χώρα ανάμεσα σε έναν ειδικό -τον ψυχοθεραπευτή- και το άτομο, ή μια ομάδα ατόμων, είτε υπό τη μορφή ατομικών συναντήσεων είτε σε συναντήσεις ομάδων.\nΤο ψυχόδραμα, είναι μια μέθοδος ψυχοθεραπείας, που βασίζεται στη δράση και τη βιωματική εμπειρία ως μέσα για την εύρεση της γνώσης και τη διαδικασία της εσωτερικής αλλαγής.\nEMDR: Μια πρωτοποριακή μέθοδος ψυχοτραυματοθεραπείας\nΤι είναι η μέθοδος EMDR; Γιατί, αν και υπάρχουν ελάχιστοι εκπαιδευμένοι στη μέθοδο θεραπευτές στον ελληνικό χώρο, έχει τέτοια απήχηση στους ανθρώπους που αναζητούν θεραπεία;\nΗ ψυχοθεραπευτική αντιμετώπιση της παχυσαρκίας\nΗ αιτιολογία της παχυσαρκίας δεν στηρίζεται μόνο στη γενετική προδιάθεση ή το περιβάλλον αλλά και στις ψυχοκοινωνικές προεκτάσεις που παίζουν σημαντικό ρόλο στην εξέλιξη, τη διατήρηση αλλά και τη θεραπευτική αντιμετώπιση.\nΗ επιστημονική ερμηνεία της Ψυχοθεραπείας\nΌσο εντυπωσιακό και αν ακούγεται, η ψυχοθεραπεία δεν ασχολείται με τη θεραπεία της ψυχής.\nΜια νέα τάση αναπτύσσεται στον κλάδο της ψυχολογίας τον τελευταίο καιρό, τάση η οποία συνδυάζει τις επιστημονικές κατακτήσεις της δυτικής επιστήμης με τις ανατολικές παραδόσεις. Ουσιαστικά πρόκειται για την επανασύνδεση της ψυχολογίας με τη φιλοσοφία.\n5 μύθοι για την ψυχοθεραπεία\nΠέντε βασικοί μύθοι για την ψυχοθεραπεία μπορούν να θέσουν υπό τον έλεγχό τους όλες τις δυνάμεις κάποιου και να καταστήσουν την αλλαγή σχεδόν αδύνατη. Ποιοι είναι οι πέντε μύθοι;\nΠαχυσαρκία και ψυχολογική παρέμβαση\nΗ παχυσαρκία αυξάνεται με ραγδαίους ρυθμούς τα τελευταία χρόνια (παράλληλα με τον διαβήτη και τα καρδιαγγειακά νοσήματα). Επίσης αυξάνεται το ποσοστό παχυσαρκίας στα παιδιά.\nΟ ρόλος του Ψυχοθεραπευτή στην Υπαρξιακή Προσέγγιση\nΟ υπαρξιακά προσανατολισμένος ψυχοθεραπευτής βοηθάει τους ανθρώπους που απευθύνονται σ’ αυτόν να αντιμετωπίσουν τις αγωνίες και το άγχος που είναι σύμφυτα με τη ζωή.\nΗ έννοια της 'ολοκλήρωσης' στην υπαρξιακή ψυχοθεραπεία\nΗ αλήθεια είναι ότι είσαι ικανός να αντιμετωπίσεις τις αγωνίες της ζωής σου πρόσωπο με πρόσωπο, να 'αγκαλιάσεις' την -αν και επώδυνη- πολύ ανθρώπινη συνθήκη της μοναξιάς σου, και να αποδεχτείς ότι είσαι ελεύθερος να επιλέγεις και να αναλαμβάνεις την ευθύνη των επιλογών σου στη ζωή.\nΨυχική διαταραχή και Υπαρξιακή Ψυχοθεραπεία\nΗ υπαρξιακή προσέγγιση δεν δέχεται ότι υπάρχει αυτό που συνηθίζουμε να ονομάζουμε 'ψυχική διαταραχή' ή 'ψυχική ασθένεια'.\nH ′άγνωστη′ συμβουλευτική\nΜολονότι η Συμβουλευτική εξασκείται στη χώρα μας πάνω από μία εικοσαετία, η χρησιμοποίηση της έννοιας 'Συμβουλευτική' παραμένει προνόμιο των ειδικών, ενώ το περιεχόμενο, οι στόχοι και οι δυνατότητές της είναι για το ευρύτερο κοινό από άγνωστα έως συγκεχυμένα.\nΓνωρίστε την ομαδική ψυχοθεραπεία\nΗ ομαδική ψυχοθεραπεία (group therapy), όπως και η ατομική, έχει στόχο να βοηθήσει τους ανθρώπους που θέλουν να βελτιώσουν την ικανότητά τους να αντιμετωπίζουν και να αντεπεξέρχονται στις δυσκολίες και τα προβλήματα της ζωής τους, πιο ικανοποιητικά.\nΤι δεν γνωρίζετε για τις ψυχολογικές θεραπείες\nΜερικοί άνθρωποι επισκέπτονται τον ψυχολόγο μετά από πιεστικές, κάποιες φορές, παραινέσεις των ανθρώπων γύρω τους. Τις περισσότερες φορές, το καλύτερο είναι να επιλέξεις εσύ το χρόνο που θα επισκεφτείς έναν θεραπευτή για να συζητήσεις τα θέματα που σε απασχολούν.\nΗ συμβουλευτική ψυχολογία, η ψυχοθεραπεία και η κλινική ψυχολογία είναι όροι παρόμοιοι. Τα επαγγέλματα αυτά είναι όλα σχετικά μεταξύ τους.\nΗ υπαρξιακή θεωρία βλέπει τους ανθρώπους σαν όντα σε διαρκή αλλαγή και μεταμόρφωση που ζουν πεπερασμένη ζωή μέσα στα συμφραζόμενα των προσωπικών τους δυνατοτήτων & περιορισμών, καθώς και των ευκαιριών και περιοριστικών συνθηκών που τους επιβάλει το περιβάλλον τους.\nΕίναι μια σύνδεση ανάμεσα στο συνειδητό και το ασυνείδητο μέρος του νου μας, και δημιουργεί μια αίσθηση σαν ονειροπόληση, έχει διαπιστωθεί ότι σε αυτήν την κατάσταση μπορούμε να έχουμε πρόσβαση σε πολλούς πόρους που δεν είναι διαθέσιμοι στον συνειδητό νου.\nΑυτογνωσία είναι η εμπειρική γνώση και η συνειδητή πρόσβαση σε άγνωστες μέχρι χθες περιοχές της σκέψης, των συναισθημάτων και της συμπεριφοράς μας.\nΣχεδόν όλοι μας είναι πιθανό -σε συγκεκριμένες φάσεις του κύκλου της ζωής μας- να αντιμετωπίσουμε κάποιες δυσκολίες. Αυτές οι δυσκολίες μπορεί να αποτελέσουν εμπόδια στην ψυχο-κοινωνική μας προσαρμογή και να διαταράξουν την ομαλή εξελικτική μας πορεία.\nΤι είναι ο Ψυχολόγος - Ψυχοθεραπευτής και τι συμβαίνει στην ψυχολογική θεραπεία;\nΟ συμβουλευτικός ψυχολόγος είναι ειδικά εκπαιδευμένος ψυχολόγος ο οποίος έχει μεγάλη εμπειρία στο να βοηθάει ανθρώπους να διαπραγματεύονται αποτελεσματικά τα συναισθηματικά και άλλα προσωπικά τους προβλήματα.\nΜολονότι οι συμβουλευτικοί ψυχολόγοι χρησιμοποιούν στην ψυχολογική θεραπεία ένα ευρύ φάσμα από θεραπευτικές μεθόδους και τεχνικές, εκείνο που τους επιτρέπει και στηρίζει την δυνατότητα που έχουν να επιλέξουν είναι, η από κοινού, απόρριψη του ιατροκεντρικού μοντέλου θεραπείας, και η κοινή πεποίθηση σε ένα εναλλακτικό μοντέλο θεραπείας.\nΟι Στόχοι της Συμβουλευτικής - Ψυχοθεραπευτικής Παρέμβασης\nΗ ανάπτυξη θετικής στάσης του ατόμου απέναντι στον εαυτό του, σε συνδυασμό με ανάπτυξη της ικανότητάς του να αναγνωρίζει τις εμπειρίες εκείνες που έγιναν στο παρελθόν -ή και συνεχίζουν να γίνονται- αντικείμενο κριτικής κι απόρριψης.


Προτεραιότητα ο αντί - Γούντριτζ, το βάρος πέφτει στους "κομμένους" απο το ΝΒΑ Προτεραιότητα ο αντί - Γούντριτζ, το βάρος πέφτει στους "κομμένους" απο το ΝΒΑ\nΠροτεραιότητα ο αντί - Γούντριτζ, το βάρος πέφτει στους "κομμένους" απο το ΝΒΑ\n27/10/2014 | 6:13\nΜετά την απόκτηση του Καρλ Ίνγκλις, για τον οποίο διαβάσατε αποκλειστικά από το enwsi.gr, στην ΑΕΚ συνεχίσουν την αναζήτηση ενός ψηλού παίκτη που θα αντικαταστήσει τον Βέρνον Γούντριτζ. Που μπορεί να έδειξε κάποια καλά στοιχεία στο ντέρμπι με τον Παναθηναϊκό, αλλά η απόφαση για αντικατάσταση του έχει παρεθεί εδώ και αρκετές ημέρες.\nΟ Γούντριτζ αγωνίστηκε για τελευταία φορά με την φανέλα της ΑΕΚ, αφού στόχος των ανθρώπων της Ένωσης είναι να κλείσουν τον αντικαταστάτη του μέχρι τα μέσα της ερχόμενης εβδομάδας. Ο προγραμματισμός που γίνεται στην ΚΑΕ θέλει τον ψηλό που θα συμφωνήσει, να αγωνιστεί στο ντέρμπι με τον Ολυμπιακό την επόμενη Δευτέρα στο Ολυμπιακό Στάδιο.\nΗ διαδικασία δεν είναι εύκολη πάντως, από την στιγμή μάλιστα που στην ΑΕΚ θέλουν να φέρουν παίκτη από το ΝΒΑ. Και όμως η ΑΕΚ χτυπάει ψηλό από την άλλη άκρη του Ατλαντικού, έχοντας ήδη ξεκινήσει κάποιες επαφές. Σε λίγες ημέρες ξεκινάει το καλύτερο πρωτάθλημα του κόσμου, με τις ομάδες να κάνουν τις τελικές επιλογές στα ρόστερ τους, από τις οποίες θα προκύψουν και αποχωρήσεις.\nΗ ΑΕΚ θα ρίξει το βάρος της στους κομμένους από το ΝΒΑ και κοιτάζει κάθε πιθανή περίπτωση. “Χτενίζει” την αγορά και σε λίγες ημέρες θα γίνουν γνωστά περισσότερα.\nΠάντως το ΝΒΑ δεν είναι η μοναδική διέξοδος για τους κιτρινόμαυρους, ωστόσο θεωρούν ότι υπάρχουν ενδιαφέρουσες περιπτώσεις παικτών που μπορούν να δώσουν άλλη ώθηση στην ομάδα. Στην ΑΕΚ προσπαθούν να συνδυάσουν το καλό όνομα με την ουσία, προκειμένου να κάνουν ένα μπαμ στην Ελλάδα, αλλά και να αποκτήσουν έναν παίκτη που θα κάνει την διαφορά.


Σχέσεις και σεξ: Τι συμβαίνει όταν σβήνει η ερωτική επιθυμία;\n08:00 3 Ιουνίου 2021 3 Ιουνίου 2021\nΣε πολλά ζευγάρια έχει παρατηρηθεί σεξουαλική απομάκρυνση. Ενώ στη σχέση τους υπερισχύει η αγάπη, η συντροφικότητα και η ασφάλεια, το σεξ εξαλείφεται σταδιακά.\nΥπάρχει σημαντική διαφορά στο συναίσθημα της αγάπης και στο συναίσθημα της ερωτικής έλξης και επιθυμίας.\nΤΙ ΟΔΗΓΕΙ ΣΤΗΝ ΣΕΞΟΥΑΛΙΚΗ ΑΠΟΜΑΚΡΥΝΣΗ;\nΟι λόγοι που μπορεί να οδηγήσουν σε αυτή τη σεξουαλική απομάκρυνση είναι ποικίλοι. Η υπερβολική οικειότητα απομακρύνει το σεξουαλικό πόθο. Η υπερ-φροντίδα και η υπερ-προστασία, η παραμέληση του εαυτού και της εξωτερικής εμφάνισης και η χαλάρωση κάποιων προσωπικών ορίων αντιτίθενται στην ερωτική επιθυμία. Εμποδίζεται η ερωτική έκφραση του ενός συντρόφου από τον άλλον.\nΗ έντονη καθημερινότητα, οι υποχρεώσεις, η σωματική και ψυχική κούραση, τα οικονομικά προβλήματα και άλλες δυσκολίες που προκύπτουν εξαιτίας κοινωνικών ή οικογενειακών λόγων προκαλούν τη μείωση του ερωτικού ενδιαφέροντος. Το σεξ μοιάζει σαν κάτι αδιάφορο και μη απαραίτητο στην καθημερινότητα του ζευγαριού. Είναι πολλές οι περιπτώσεις που αναφέρονται σε σεξουαλική συνεύρεση με συχνότητα λίγες φορές μέσα σε ένα ημερολογιακό έτος.\nΟ ΡΟΛΟΣ ΤΗΣ ΨΥΧΟΛΟΓΙΑΣ\nΗ ψυχική υγεία ενός ανθρώπου διαδραματίζει σημαντική επιρροή στην ερωτική διάθεση. Αν πάσχει από κατάθλιψη, αγχώδη διαταραχή, ή άλλες διαταραχές διάθεσης ή αν μέσα του κυριαρχούν αρνητικά συναισθήματα, όπως χαμηλή αυτοεκτίμηση, φόβος αποτυχίας και απόρριψης , καθίσταται δυνατόν η σεξουαλική διάθεση να εμφανίζει χαμηλά ποσοστά και συνήθως η λίμπιντο είναι μειωμένη.\nΤΑ ΠΑΙΔΙΑ ΕΠΗΡΕΑΖΟΥΝ ΤΗ ΣΥΧΝΟΤΗΤΑ;\nΈνα ζευγάρι αλλάζει τη συχνότητα των σεξουαλικών του συνευρέσεων μόλις αποκτήσουν παιδιά. Αυτό φυσικά και έχει εξήγηση και δεν προκαλεί από μόνο του δυσλειτουργία. Όταν, όμως το ζευγάρι δεν προσπαθεί να συμπεριλάβει το σεξ μέσα στην ρουτίνα του, αυτό αυτόματα το απομακρύνει και χάνεται το ερωτικό ενδιαφέρον.\nΕΠΙΚΟΙΝΩΝΙΑ & ΣΕΞ\nΗ επικοινωνία που έχει ένα ζευγάρι αποτελεί καθοριστικό παράγοντα για τη σεξουαλική υγεία της σχέσης. Το πως έχει χτιστεί ανάμεσά τους αυτή η επικοινωνία, αν είναι καλή, αληθινή και σωστή ή από την άλλη αν είναι κακή, χειριστική ή ακόμα και ανύπαρκτη αυτό θα είναι που θα επηρεάσει αναλόγως και τη σεξουαλικότητα τους . Η αγάπη μπορεί να υπάρχει και συναισθηματικά να αισθάνεται ο ένας σύντροφος πλήρης, όμως αυτό δε συνεπάγεται και τη σεξουαλική έλξη για τον άλλον. Αρκετές είναι οι φορές που ένα άτομο συνειδητοποιεί την μειωμένη του ερωτική διάθεση και λόγω κακής επικοινωνίας, δεν το εκφράζει στο σύντροφό του και αυτό έχει ως αποτέλεσμα να νιώθει ακόμα μεγαλύτερη πίεση και άγχος και να απομονώνεται ακόμα πιο πολύ. Σε αρκετές περιπτώσεις όταν βελτιώνεται η συναισθηματική επικοινωνία, βελτιώνεται και η σεξουαλική επιθυμία. Είναι απαραίτητη για μια σχέση τόσο η συναισθηματική επικοινωνία, όσο και η σεξουαλική έκφραση. Η σεξουαλική έκφραση εκδηλώνεται μέσα από τη γλώσσα του σώματος, τον κώδικα επικοινωνίας του κάθε ζευγαριού, το ερωτικό κάλεσμα, την ερωτική διεκδίκηση και το ερωτικό παιχνίδι.\nΥΠΑΡΧΕΙ ΘΕΡΑΠΕΙΑ ΓΙΑ ΤΗΝ ΜΕΙΩΜΕΝΗ ΣΕΞΟΥΑΛΙΚΗ ΕΛΞΗ;\nΥπάρχουν κάποιοι τρόποι αντιμετώπισης της μειωμένης σεξουαλικής επιθυμίας, ώστε να καταφέρει κανείς να εμποδίσει το πρόβλημα που θα προκύψει στη σχέση. Αρχικά, θα πρέπει το ζευγάρι να βελτιώσει την επικοινωνία του και να παρατηρήσει τη δυναμική της σχέσης του. Ο άνθρωπος θα πρέπει να εντοπίσει, να κατανοήσει και να αποδεχτεί αυτά που επηρεάζουν αρνητικά την επικοινωνία του και δυσχεραίνουν τη σχέση του. Ύστερα, θα πρέπει να τα συζητήσει με τον σύντροφό του και να λειτουργήσουν αναλόγως προκειμένου να τα επιλύσουν. Ιδιαίτερα σημαντικό είναι να συνειδητοποιήσει το ζευγάρι ότι το σεξ είναι κάτι παραπάνω από απλή ευχαρίστηση και απόλαυση και πως προκαλεί θετικά συναισθήματα στον άνθρωπο. Δεν πρέπει να συγχέεται ως έννοια η ερωτική διάθεση με τα αρνητικά συναισθήματα που προκύπτουν από μια έντονη καθημερινότητα. Ο καθένας θα είναι φρόνιμο να προσπαθεί να αφιερώσει χρόνο και για ερωτικές συνευρέσεις με τον σύντροφό του και να επιμείνει στη σωματική επαφή με ένα χάδι, μια αγκαλιά, ένα άγγιγμα. Ενισχύεται έτσι το δέσιμο και η συναισθηματική εγγύτητα του ζευγαριού. Ακόμη, μπορεί να χρησιμοποιήσει και κάποια βοηθήματα για το σεξ, ή να εφεύρει νέους τρόπους ερωτικού καλέσματος, προκειμένου να ανεβάσει τη λίμπιντο.\nΗ σεξουαλική υγεία ενός ζευγαριού μέσα στη σχέση αποτελεί σημαντικό μέρος της. Η καλή σεξουαλική ζωή και η διατήρησή της απαιτεί προσπάθεια και θέληση και από τους δύο συντρόφους. Όσο καλύτερα γνωρίζει κανείς τον εαυτό του και τα συναισθήματά του, τόσο καλύτερα θα μπορέσει να αντιμετωπίσει και τυχόν δυσλειτουργία στη σεξουαλική του δραστηριότητα μέσα στη σχέση του.\n14:48 22 Ιουνίου 2021 22 Ιουνίου 2021 0


Αναφορά του Βουλευτή Γιώργου Κυρίτση για την λειτουργία των Καταστημάτων τις Κυριακές - Stagonnews\nΑναφορά του Βουλευτή Γιώργου Κυρίτση για την λειτουργία των Καταστημάτων τις Κυριακές\n9 Ιουλίου 2014, 18:06\nΠρος τον υπουργό Ανάπτυξης και Ανταγωνιστικότητας, Νικόλαο Δένδια.\nΟ βουλευτής της Δημοκρατικής Αριστεράς, κ. Γεώργιος Κυρίτσης, καταθέτει ως αναφορά την επιστολή της «Ομοσπονδίας Επαγγελματιών Βιοτεχνών Εμπόρων Νομού Τρικάλων» στην οποία αιτούνται την άρση της απελευθέρωσης του ωραρίου των καταστημάτων για 52 Κυριακές τον χρόνο.\nΗ Ομοσπονδία τονίζει ότι «η πάγια θέση τους ήταν και θα είναι μία Κυριακή τον χρόνο» και ότι το θέμα δεν είναι να έχει ο καταναλωτής την δυνατότητα να επισκέπτεται τα καταστήματα περισσότερες φορές αλλά να έχει αγοραστική δύναμη.\nΕπιπλέον, παραθέτουν τα στοιχεία της έρευνας οικονομικού κλίματος του ΙΜΕ – ΓΣΕΒΕΕ σύμφωνα με την οποία μόνο το 4,2% των καταστημάτων παρουσίασε αύξηση του τζίρου μετά την εφαρμογή του μέτρου. Καταλήγουν μάλιστα επισημαίνοντας πως σε ένα οικονομικό περιβάλλον, όπου τα εισοδήματα έχουν καταρρεύσει μεσοσταθμικά πάνω από 40%, αποτελεί παράδοξο να αναμένουμε αύξηση της κατανάλωσης.


ram | OdysOnline\nTutorials & How to, Προτεινόμενα\t 22/02/2011 Odys!\tLeave a comment\nΓνωρίζουμε ότι οι υπολογιστές κάνουν ότι κάνουν με τα γνωστά μηδέν και ένα. Αυτά τα δύο χρησιμοποιούνται ως αριθμοί για να γίνονται οι υπολογισμοί. Όπως οι άνθρωποι έχουμε τους αριθμούς 0, 1, 2, 3,….. έτσι οι υπολογιστές έχουν μόνο τα δύο πρώτα. Το σύστημα αρίθμησης των ανθρώπων ονομάζεται δεκαδικό γιατί έχουμε δέκα αριθμούς (0, 1,… 9), οι υπολογιστές χρησιμοποιούν το δυαδικό που περιέχει μόλις δύο.\nΣτο δεκαδικό σύστημα των ανθρώπων, ο μεγαλύτερος αριθμός με πέντε νούμερα είναι το 99.999. Για τους υπολογιστές είναι το 11.111. Κάπου εδώ φεύγουμε από τα μαθηματικά και πάμε στους υπολογιστές.\nΜία μνήμη υπολογιστών περιέχει πολλά δισεκατομμύρια μικρά κουτάκια μνήμης, το καθένα από τα οποία χωράει ένα νούμερο (μηδέν ή ένα). Όλα αυτά τα κουτάκια βρίσκονται διατεταγμένα σε μία κατάσταση σαν τις πόλεις μας. Υπάρχουν “δρόμοι” οι οποίοι οδηγούν σε αυτά τα μικρά στοιχεία. Όπως είναι ευνόητο, για να μπορούν όλα να επικοινωνούν με τον “δρόμο”, ο πιο εύκολος τρόπος είναι αυτή η “πόλη” μέσα στο τσιπάκι, είναι να υπάρχουν διασταυρώσεις. Έτσι μπορούμε να προσδιορίσουμε τη θέση από ένα κουτάκι με βάση την διασταύρωση που βρίσκεται (κάθε κουτάκι είναι στο δικό του οικοδομικό τετράγωνο). Αν κάποιος θέλει να αναφερθεί σε ένα κουτάκι μνήμης λέει ότι θέλει αυτό που βρίσκεται στην διασταύρωση των δρόμων 57 και 31. Στην γλώσσα των υπολογιστών στα 111001 και 011111.\nΟι διευθύνσεις ορίζουν το μέγεθος\nΌπως είπαμε στην αρχή, ο μέγιστος αριθμός με 5 γράμματα είναι 99.999 στο δεκαδικό και 11.111 στο δυαδικό. Αν προσθέσουμε και τον αριθμό μηδέν στο πλήθος θα βρούμε ότι με 5 ψηφία φτιάχνουμε 100.000 νούμερα στο δεκαδικό και 100000 (11.111 + 1) στο δυαδικό. Το δεύτερο, αν το μετατρέψουμε στο δεκαδικό θα δούμε ότι είναι ο αριθμός 32 ο οποίος είναι ο 25 και γενικά για κάθε παραπάνω ψηφίο (από τα 5 στα 6 κ.ο.κ.) ανεβαίνει μία δύναμη του 2. Έτσι υπολογίζεται το πολύ γνωστό μας 1024 που δεν είναι άλλο από το 210.\nΆρα, τα μεγέθη των μνημών εκφράζονται σε δυνάμεις του 2. Ας δούμε μερικά παραδείγματα:\nΠαλιά οι υπολογιστές είχαν 256 Mb Ram. Αυτό είναι το 28 Mb\nΟι σημερινές κάρτες γραφικών έχουν μνήμες στα 1024 Mb και 2048 Mb, τα οποία είναι 210 Mb και 211 Mb αντίστοιχα\nΤο μέγεθος Megabyte είναι 1024 Kilobyte ή 210 Kilobyte\nΤο μέγεθος Kilobyte είναι 1024 byte ή 210 byte\nΤο μέγεθος Gigabyte είναι 210 x 210 x 210 byte = 1.073.741.824 bytes\nΑντίστοιχα μπορούμε να υπολογίσουμε ότι ένα σύστημα με 4Gb RAM έχει 4.294.967.296 μικρά κουτάκια μνήμης.\nΤέλος, ένα δισκάκι blu-ray μπορεί να χωρέσει μέχρι 128Gb μνήμης το οποίο είναι 137.438.953 .472 byte.\nΟι τιμές της δύναμης του 2 είναι αυτές που καθορίζουν το μέγεθος. Αν οι υπολογιστές χρησιμοποιούσαν το τριαδικό σύστημα αρίθμησης θα υπολογίζαμε με βάση τις δυνάμεις του τρία και αν λειτουργούσαν με βάση το δεκαδικό θα μπορούσαμε να πούμε ότι μία μνήμη έχει μέγεθος 4.000 ή 10.000 ακριβώς!


Εκεί όπου υπάρχουν γήπεδα για την Εθνική... - Αρθρογραφίες - Θοδωρής Τσούτσος | sport-fm.gr: bwinΣΠΟΡ FM 94.6\nΠέμπτη, 21 Ιανουαρίου 2021, 16:27\nΤελευταία ενημέρωση 31/05/2019, 13:01\nΓια την Εθνική το φιλικό με την Τουρκία δεν ήταν ένα καλό παιχνίδι. Δεν είναι καν βέβαιο αν ήταν ένα χρήσιμο παιχνίδι, αλλά αυτό το γνωρίζει κυρίως ο προπονητής και επίσης οι διεθνείς. Άλλωστε, αυτή η Εθνική ήταν μια ομάδα περισσότερο πειραματική παρά μια ομάδα που έκανε πρόβα για τους επίσημους αγώνες που ακολουθούν για τα προκριματικά του Euro 2020.\nΑκόμη κι έτσι, όμως, σε αγωνιστικό επίπεδο ασφαλώς και είχε χτυπητές διαφορές σε σχέση με τον αντίπαλο. Αλλά αυτό δεν σημαίνει ότι η Τουρκία, η οποία επίσης προετοιμάζεται για ένα πολύ απαιτητικό παιχνίδι για τα προκριματικά με αντίπαλο την Γαλλία το Σάββατο (8/6), είχε δα και κάτι ζηλευτό.\nΣε αγωνιστικό επίπεδο. Διότι κατά τα άλλα, ήταν πράγματι για να την ζηλεύουμε την Τουρκία. Για το γεγονός ότι είχε γήπεδο για να παίξει η Εθνική της. Και όχι μόνο γήπεδο, αλλά σύγχρονο γήπεδο και μάλιστα στην - για να το πούμε έτσι - στην περιφέρειά της. Γήπεδο ενεργό, λειτουργικό, που δεν χρειάζεται Δήμος, Περιφέρεια, Πρόεδροι, Ομοσπονδίες και ό,τι άλλο να κάνουν το παραμικρό για να υποδεχθεί την Εθνική της χώρας σε έναν αγώνα.\nΕπίσης, όχι μόνο είχε γήπεδο, είχε γήπεδο με κόσμο. Κι ας ήταν φιλικό. Κι ας ήταν καθημερινή. Δικαιολογίες που συχνά λέμε μεταξύ μας για να κοροϊδευόμαστε. Κόσμο μάλιστα, που χειροκροτούσε όλους τους παίκτες της Εθνικής. Ανεξάρτητα σε ποια ομάδα αγωνίζονταν. Ανεξάρτητα με το ποια ομάδα υποστήριζε το κοινό στην Αττάλεια.\nΕίχε επίσης ανθρώπους που είχαν πάει στο γήπεδο με τα παιδιά τους, στα οποία βέβαια, έδωσαν ένα πολύ κακό μάθημα συμπεριφοράς αποδοκιμάζοντας έναν Εθνικό Ύμνο. Αλλά δεν είχαν κανέναν φόβο να τα πάρουν μαζί τους για έναν αγώνα της Εθνικής τους. Και βέβαια όλοι αυτοί, προφανώς όχι απλώς υποδέχθηκαν την Εθνική τους, αλλά την ήθελαν κιόλας. Δεν είδα να έχει γραφτεί πουθενά αυτό, αλλά γιατί να χρειαστεί να γραφτεί το αυτονόητο;\nΗ Εθνική μας θα πάει να παίξει πλέον στο ΟΑΚΑ, το οποίο δεν ανήκει σε κανέναν, είναι και μεγάλο, άρα ποιος να τής δημιουργήσει θέμα; Τελικά φαίνεται θα παίξει στο ΟΑΚΑ όλα τα παιχνίδια και αυτής της προκριματικής φάσης. Στο γήπεδο, δηλαδή, που από όλα της χώρας, είναι αυτό που δεν θέλει η Εθνική να αγωνίζεται...\nΑς μιλήσουμε, λοιπόν, για την πειραματική 11άδα του Αναστασιάδη. Για τα φθηνά λάθη στα γκολ. Για τις λίγες φάσεις. Άλλωστε, κρίσιμοι αγώνες έρχονται, έχουν τη σημασία τους. Προκαλούν και προβληματισμό και ανησυχία, ειδικά για μια ομάδα που εδώ και κάποια χρόνια πλέον ψάχνει τον εαυτό της.\nΑλλά ένα φιλικό 2-1 από την Τουρκία με κακή εμφάνιση ή ακόμη - ακόμη και ένας αποκλεισμός που αυτή τη φορά θα πονέσει πολύ γιατί θα έχουν προηγηθεί άλλοι δύο, δεν είναι μεγαλύτερα λάθη από αυτά που συμβαίνουν όλους αυτούς τους μήνες στην Εθνική.


Τουρκική αρμάδα βγαίνει από αύριο στην Ανατολική Μεσόγειο – News.gr\nΤουρκική αρμάδα βγαίνει από αύριο στην Ανατολική Μεσόγειο\nΗ Άγκυρα θα προσπαθήσει να απαντήσει στην άσκηση Μέδουσα που λήγει σήμερα\nΘορυβημένη από την μεγάλη επιτυχία της άσκησης «Μέδουσα 9» που διενήργησαν η Ελλάδα, η Αίγυπτος και η Κύπρος, η Τουρκία ξεκινά από αύριο μεγάλης κλίμακας άσκηση με την επονομασία «Ανατολική Μεσόγειος 2019».\nΘα διεξαχθεί σε όλο το εύρος της Ανατολικής Μεσογείου από τις 9 μέχρι και τις 20 Νοεμβρίου.\nΈχουν προσκληθεί και θα συμμετέχουν επίσης 40 παρατηρητές από Αζερμπαϊτζάν, Βραζιλία, Γεωργία, Ιταλία, Κουβέιτ, Μεξικό και Κατάρ. Επίσης 2 επιτελικοί αξιωματικοί από Ρουμανία και πολεμικό πλοίο από Βουλγαρία, Πακιστάν και Ρουμανία, ένα υποβρύχιο από Ιταλία, 2 αεροσκάφη ναυτικής συνεργασίας το ένα από Πακιστάν και το άλλο από τις ΗΠΑ. Το Πακιστάν θα στείλει και μια αμφίβια ομάδα ειδικών επιχειρήσεων και η Ιορδανία μια ομάδα. Θα συμμετάσχουν επίσης μονάδες του ΝΑΤΟ.\nανατολική Μεσόγειος Ελλάδα Τουρκία


Ο εχθρός επιτίθεται στα παιδιά | Ολύμπιο Βήμα\nΚυριακή 9 Αυγ 2020 12:02\nΑρχική >Ιστολόγια >Το ιστολόγιο του/της fotistz >Ο εχθρός επιτίθεται στα παιδιά\nΣτην μυρμηγκοφωλιά τα μυρμήγκια λαμβάνουν πρόνοια για τα παιδιά τους. Προσαρμόζουν τη ζωή τους με τέτοιο τρόπο, ώστε να προστατεύουν τις νύμφες από τον εχθρό. Δίπλα σε κάθε νύμφη στέκει μέρα νύχτα ένα μυρμήγκι σαν φύλακας άγγελος να τη φυλάει από κάθε κακό. Η αποστολή του είναι να προστατεύει τη νύμφη από κάθε κίνδυνο, ώστε να μεγαλώνει με ασφάλεια, ώσπου να γίνει τέλειο μυρμήγκι και να προστεθεί στην κοινωνία των μυρμηγκιών της φωλιάς.\nΣε περίπτωση κινδύνου το μυρμήγκι φύλακας μεταφέρει γρήγορα τη νύμφη σε ασφαλέστερη κρύπτη ή την καλύπτει με κάποιο προστατευτικό υλικό. Εκτός κι αν τίποτα από αυτά δε συμβαίνει κι οι νύμφες από μόνες τους αλλάζουν χρώμα κι από λευκές παίρνουν το χρώμα του χώματος για να παραπλανήσουν τον εχθρό. Πράγμα που είναι το πιο πιθανό. Αν όμως υπάρχουν μυρμήγκια φύλακες των νυμφών , καμιά καθυστέρηση, καμιά αδεξιότητα, κανένα λάθος δεν θα συμβεί σε περίπτωση κινδύνου.\nΈτσι προνοούν τα μυρμήγκια στις κοινωνίες των μυρμηγκιών για τα παιδιά τους. Στις κοινωνίες των ανθρώπων ποια πρόνοια λαμβάνουν οι άνθρωποι για τα παιδιά; Προσαρμόζουν τη ζωή τους να ταιριάζει με τη φροντίδα των παιδιών ή τους απασχολεί ο εαυτός τους, δηλαδή το επάγγελμα, η καριέρα, η προσωπική κι επαγγελματική επιτυχία;\nΟι γονείς των ανέργων νέων που ξενιτεύονται γιατί δεν βρίσκουν εργασία στον τόπο τους, ρωτούν με αγωνία: Ο εχθρός επιτίθεται στα παιδιά. Γιατί αφήνομε τα παιδιά μας εύκολη λεία στον εχθρό; Γιατί δεν αλλάζουμε ζωή;\nΟ Ιησούς καλεί τον άνθρωπο να Τον ακολουθήσει. Να σηκώσει το σταυρό του, αντί να τον φορτώνει στην οικογένεια. Όταν καθένας σηκώνει το σταυρό του, ο κόσμος ζει ειρηνικά. Είναι ψεύδος ότι δεν μπορεί η Γη να θρέψει τους κατοίκους της, ότι δεν υπάρχει δουλειά για όλους. Η φτώχεια κι η ανεργία δεν είναι τεχνικό ή οικονομικό πρόβλημα. Είναι πρόβλημα ηθικό.\nΑν δεν σηκώνετε το σταυρό σας και δεν με ακολουθείτε, θα χαθείτε, είπε ο Κύριος. Ο χριστιανός είναι ο άνθρωπος που σηκώνει το σταυρό του, δηλαδή αποφεύγει για την αγάπη του Χριστού, την αμαρτία. Δεν πληρώνουν οι άλλοι για τις αμαρτίες του . Τέτοιοι άνθρωποι που αφήνουν τους άλλους να πληρώνουν τις δικές τους αμαρτίες , δεν μου αξίζουν, είπε ο Χριστός.\nΕλευθερία ή θάνατος είναι το σύμβολο των αγώνων του Γένους για την ελευθερία Η εξουσία που γεμάτη έπαρση, εγωισμό και εκδικητικότητα περιφρονεί την οικογένεια, τη γυναίκα , το παιδί, το φτωχό άνθρωπο και κατεξουσιάζει τους πολίτες , είναι ξένη στην ελληνική ορθόδοξη παράδοση. Η γενιά αυτή δεν είναι απλώς αμαρτωλή. Είναι ένας Σίσυφος, και θα μένει πάντα ανικανοποίητη.\nΟ θρύλος του Φρουρίου του Σουράμ, που χτιζόταν για τα παιδιά της Γεωργίας και δε στέριωνε, είναι μια παραβολή της Σταύρωσης του Χριστού κι έχει για μας, που ζούμε σ' αυτούς τους δύσκολους καιρούς, ένα μήνυμα.


από antigoni Την / Το Τρι Νοε 17, 2009 4:20 am\nΑναμιγνείετε το αλεύρι με το αλάτι και το μπέικιν. Σε μια κατσαρόλα ζεσταίνετε λίγο από το βούτυρο σε πολύ χαμηλή φωτιά μαζί με τα δαμάσκηνα και τους χουρμάδες, μέχρι να μαλακώσουν.\nΧτυπάτε το υπόλοιπο βούτυρο με τη ζάχαρη και προσθέτετε τα αυγά και το αλεύρι συνεχίζοντας το χτύπημα. Στη συνέχεια ρίχνετε στο μίγμα τους χουρμάδες και τα δαμάσκηνα, τα κερασάκια και τα αμύγδαλα με τα καρύδια.\nΡίχνετε το μίγμα σε ένα ταψί και ψήνετε 2 ώρες στους 180 βαθμούς έχοντας το γλυκό σκεπασμένο με αλουμινόχαρτο. Όταν είναι έτοιμο το αλείφετε με μαρμελάδα και το διακοσμείτε με τους ξηρούς καρπούς και τα κερασάκια.\nΑπ: Χριστουγεννιάτικο κέηκ\nαπό despoina_67 Την / Το Τρι Νοε 17, 2009 4:48 am\nΤι υπερπαραγωγή είναι αυτή, Αντιγόνη; Συγχαρητήρια.\nΜένει σκεπασμένο όλη την ώρα του ψησίματος;\nαπό Rena Την / Το Τρι Νοε 17, 2009 4:49 am\nΣτ' αλήθεια υπερπαραγωγή. Ευχαριστούμε Αντιγόνη!\nαπό Ειρήνη Την / Το Τρι Νοε 17, 2009 6:50 am\nΠω πω ομορφιές! Μέχρι εδώ μου μύρισε. Αλήθεια σας λέω!\nαπό EfiK Την / Το Τρι Νοε 17, 2009 7:43 am\nΠολύ εντυπωσιακό!!! Μπράβο Αντιγόνη!\nαπό SpIrToKoYto Την / Το Τετ Νοε 18, 2009 11:01 am\nΚαι του Χρόνου Αντιγόνη μου..μοσχομύρισε η υπερπαραγωγή σου...


22 Ιουλίου 2021 - 19:19\nΤελευταία Ενημέρωση: 22 Ιουλίου 2021 - 19:20\nΥποχρεωτικό γίνεται, στην Ιταλία, το "πράσινο πάσο εμβολιασθέντων" για τους πελάτες που θα κάθονται σε εσωτερικούς χώρους καφε μπαρ και εστιατορίων. Για την κατανάλωση όρθιων πελατών, δεν θα χρειάζεται κάρτα εμβολιασμού.\nΣύμφωνα με τα ιταλικά μέσα ενημέρωσης, το μέτρο θα ισχύσει από τις 5 Αυγούστου και αργότερα αναμένεται η επίσημη ανακοίνωση απο τον πρωθυπουργό Μάριο Ντράγκι.\nΤα νέα κριτήρια για την μετατροπή των περιφερειών σε πορτοκαλί ζώνη είναι η πληρότητα των ΜΕΘ να αγγίζει το 20%, σε ο,τι αφορά ασθενείς με κορονοϊό και 30% για την πληρότητα των νοσοκομειακών θαλάμων. Τα αντίστοιχα ποσοστά για την κήρυξη της κόκκινης ζώνης θα είναι 30% και 40%.\nΣύμφωνα με τις μέχρι τώρα αποφάσεις, τα κλαμπ και οι ντίσκο προκειται να παραμεινουν κλειστά.


Η «Τρίαινα» βγάζει «λαβράκια»- Eλβετικά POS στη ... Μύκονο! - enikonomia.gr\nΗ «Τρίαινα» βγάζει «λαβράκια»- Eλβετικά POS στη … Μύκονο!\n12:43 , 8 Αυγούστου 2018\n“Λαβράκια” βγάζουν οι έλεγχοι από τους ελεγκτές της Ανεξάρτητης Αρχής Δημοσίων Εσόδων (ΑΑΔΕ) στην Μύκονο στο πλαίσιο της επιχείρησης “Τρίαινα”.\nΌπως μεταδίδει το ΑΠΕ, εντοπίστηκαν στο κατάστημα της Luis Vuitton στο κέντρο της Μυκόνου δύο POS συνδεδεμένα με την Ελβετία, ενώ άλλο ένα τέτοιο POS εντοπίστηκε στο κατάστημα της ίδιας εταιρείας που λειτουργεί στο Nammos Village.\nΕπίσης στο κέντρο Καλούα στην Παράγκα της Μυκόνου διαπιστώθηκε ύστερα από τον έλεγχο που διενεργήθηκε ότι δεν είχαν κοπεί αποδείξεις 3.500 ευρώ, ενώ στο κατάστημα τουριστικών ειδών που λειτουργεί στον ίδιο χώρο εμπορεύματα δεν είχαν τιμολόγια αγοράς. Στο κέντρο επιβλήθηκε 48ωρο λουκέτο.\nΑκόμη στο γνωστό εστιατόριο Κατρίν στο κέντρο της Μυκόνου κατασχέθηκαν οι ημερήσιες εισπράξεις ύψους 19.000 ευρώ διότι διαπιστώθηκε ότι η επιχείρηση είχε ληξιπρόθεσμες και μη ρυθμισμένες οφειλές προς την εφορία ύψους 380.000 ευρώ. Λουκέτο 48 ωρών επιβλήθηκε και σε μεγάλο πλυντήριο στη χώρα της Μυκόνου καθώς δεν είχε κόψει 67 αποδείξεις 13.000 ευρώ.\n#POS\t#ΜΥΚΟΝΟΣ\t#ΤΡΙΑΙΝΑ


Τρένο υψηλής ταχύτητας φτιάχνει η Ινδία με ιαπωνική συνδρομή - Ειδήσεις - νέα - Το Βήμα Online\nΗ Ιαπωνία θα κατασκευάσει το πρώτο τρένο υψηλής ταχύτητας της Ινδίας, ανακοίνωσε ο ινδός πρωθυπουργός Ναρέντρα Μοντι, έπειτα από συνομιλίες με τον ιάπωνα ομόλογό του Σίνζο Άμπε.\n12 Δεκεμβρίου 2015, 10:13 Ενημερώθηκε: 12 Δεκεμβρίου 2015, 10:13\nΟι δύο πρωθυπουργοί κατέληξαν επίσης σε συμφωνία για τη συνεργασία στον τομέα της πυρηνικής ενέργειας, οι λεπτομέρειες της οποίας θα οριστικοποιηθούν πριν από την υπογραφή της, διευκρίνισε ένας εκπρόσωπος του ινδικού υπουργείου Εξωτερικών στον λογαριασμό του στο Twitter.\nΤο πρόγραμμα τρένων υψηλής ταχύτητας θα φέρει μια επανάσταση στους ινδικούς σιδηροδρόμους και θα επιταχύνει το πέρασμα της Ινδίας προς το μέλλον. Θα γίνει ένας αληθινός κινητήρας της οικονομικής μεταμόρφωσης της χώρας, δήλωσε ο ινδός πρωθυπουργός.\nΤο Τόκιο αρνούνταν για καιρό να συνεργασθεί με την Ινδία στον πυρηνικό τομέα επειδή το Νέο Δελχί δεν έχει επικυρώσει τη συνθήκη για τη μη διάδοση των πυρηνικών.\nΑναλυτές επισημαίνουν ότι το Τόκιο άλλαξε θέση, λόγω της αυξανόμενης επιρροής της Κίνας.


Τα αμερικανάκια ναζιστάκια ..φτύνουν άγρια Μιχαλολιάκο και Κασιδιάρη ότι είναι γύφτοι παρά άρια φυλή !\nΒίντεο από την χιονόπτωση στην Παρνασσό\nH ομιλία Τσιπρα στην Πλατεία της Επανάστασης, στις εκδηλώσεις μνήμης για τον Φιντέλ Κάστρο.\nΒενιζέλος και ...λοιπά ρετάλια του ΠΑΣΟΚ συνέφαγαν για να κάνουν κόμμα !\nΤα είδαμε … ΟΛΑ! Ο Θάνος Τζήμερος, “συγγενής” με τον … Τσέ Γκεβάρα !!!”\nΣυνεχίζονται οι χιονοπτώσεις στη Θεσσαλονίκη (βίντεο)\nΧιονίζει τώρα στην ΑΤΤΙΚΗ (live)\n"Τσαμπουκάς" του Λοβέρδου στη Βουλή κατά του Κρεμαστινού !!\nΣε ποιες περιοχές χρειάζονται αντιολισθητικές αλυσίδες στην Κεντρική Μακεδονία\nMπήκε με το αγροτικό στο αντίθετο ρεύμα και οδηγούσε με μεγάλη ταχύτητα (video)\nΦοβερό βίντεο! Πιτσιρικάς, που αναγνώριζε μέσω επαφής κάθε παίκτη της Μπαρτσελόνα, παρά το γεγονός πως είναι τυφλός\nΤα χαιρετίσματα του Τ Τσουκαλά ! (βιντεο)\nΑλητεία, προδοσία, αίσχος ...έριξαν μαύρο στην εκπομπή της Σκορδά ! Κλείνετε την Σκορδά κλείνετε και τον τάφο σας\nΝέες ωραίες και ΣΥΡΙΖΑΙΕΣ ! Τρώνε την σκόνη τους τα κολλαγόνα ...και δίνουν πόνο στο Θέμο Αναστασιάδη !\nΆντρας βγήκε γυμνός στο δρόμο και δάγκωσε αστυνομικούς στην Λευκωσία\nΈρχεται χιονιάς. Καταιγίδες, πτώση της θερμοκρασίας και χιόνια στα ορεινά\nΟ Στουρνάρας ... αποκαλεί την νόμιμα εκλεγμένη κυβέρνηση "κωλόπαιδα του Μαξίμου"\nΠάτρα:Γιός του πρώην βουλευτή Θ. Νταβλούρου ο νεαρός που έπεσε στο κενό από γέφυρα ΦΩΤΟ\nΕγινε της «Black Friday» και στα παζάρια !!\nΚόλαση !Διάσημη φίλαθλος θα κάνει live sex show αν... (ΦΩΤΟ)\n«Εγώ δεν πήγα ποτέ βόλτες με το κότερο του Κοντομηνα» (ΒΙΝΤΕΟ)\nΜπες στο κόλπο ! Και στο facebook !\nΠροβλήματα στην Αττική από την έντονη βροχόπτωση-Απεγκλωβίστηκαν οδηγοί\nΦιντέλ Κάστρο Νεκρός ! Κωστής Στεφανόπουλος Νεκρός . Πατακός Νεκρός ! Ο ΜΗΤΣΟΤΑΚΗΣ ΖΕΙ !\nΟι 638 αποτυχημένες απόπειρες της CIA να δολοφονήσει τον ΦΙΝΤΕΛ (βίντεο )\nΑυτό είναι το βίντεο της ανακοίνωσης του θανάτου του Φιντέλ Κάστρο\nΟταν έγινε της #blackfriday ... το κάγκελο !\nΜούφα τελικά η είδηση !Το CNN ΔΕΝ έπαιζε πορνό για μισή ώρα\nΟταν η Κερκίδα φλέγεται !!!\nΑπαικτο ! Ηγέτες με οράματα (βιντεο)\nΧαλάει ο καιρός, καταιγίδες το Σάββατο,την Τρίτη αναμένονται και χιονοπτώσεις


Πήρε Σκοπελίτη η Α.Ε. Καραϊσκάκης\nΠέμπτη 21 Ιουλίου 2016 07:12\nΈναν παίκτη με θητεία στις δύο μεγάλες ομάδες του Βόλου, τον Ολυμπιακό και τη Νίκη, ενέταξε στο δυναμικό της η Α.Ε. Καραϊσκάκης. Όπως ανακοίνωσε την Τετάρτη (20/7) η ομάδα της Άρτας, ο Φίλιππος Σκοπελίτης αποτελεί το νέο μέλος της και τέθηκε στη διάθεση του Μίκι Τσίρκοβιτς.\nΟ 21χρονος μέσος μετρά 21 συμμετοχές στη Β’ Εθνική (2 γκολ), άλλες 9 στη Γ’ Εθνική (1 γκολ) και 4 στο Κύπελλο Ελλάδας (1 γκολ). Αναλυτικά η ανακοίνωση: «Ανεβάζοντας το επίπεδο εν όψει της σαφώς πιο απαιτητικής χρονιάς που έρχεται το Δ.Σ. της ΑΕ Καραϊσκάκης Άρτας είναι στην ευχάριστη θέση να ανακοινώσει την έναρξη της συνεργασίας με τον ποδοσφαιριστή Φίλιππο Σκοπελίτη (επιθετικός).\nΟ χαρισματικός Φίλιππος Σκοπελίτης γεννηθείς την 26-8-1994 ανήκει πλέον στην ΑΕ Καραϊσκάκης Άρτας και τέθηκε στη διάθεση του Μίκι Τσίρκοβίτς, ενισχύοντας σημαντικά την ομάδα. Το Δ.Σ. της ΑΕ Καραϊσκάκης Άρτας καλωσορίζει τον Φίλιππο Σκοπελίτη στην ομάδα και του εύχεται πάντα υγεία και πολλές επιτυχίες με τα χρώματα της ομάδας μας».


Αντιμετώπιση πλανητικών επιρροών: Α’ μέρος - Astroteam.gr\nΑντιμετώπιση πλανητικών επιρροών: Α’ μέρος\nΟι πέντε πρώτοι πλανήτες αστρολογικά (Ήλιος, Σελήνη, Ερμής, Αφροδίτη, Άρης) λέγονται «προσωπικοί». Είναι αυτοί που συνθέτουν τα βασικά στοιχεία της προσωπικότητας. Όσο μακρύτερα ταξιδεύουμε στο ηλιακό σύστημα, η επιρροή μετατρέπεται από προσωπική σε συλλογική. Δηλαδή, οι Δίας και Κρόνος θεωρούνται «κοινωνικοί» πλανήτες που δείχνουν πως δρα το άτομο στην κοινωνία και πως βλέπει την θέση του σε αυτή. Ενώ οι εξώτεροι, Ουρανός, Ποσειδώνας και Πλούτωνας χαρακτηρίζουν ολόκληρες γενιές, και χτίζουν νοοτροπίες.\nΌταν οι «μακρινοί» πλανήτες επηρεάζουν τους προσωπικούς, η ισχύς είναι κατά κύριο λόγο εντονότερη, ειδικά σε δύσκολες όψεις. Σε αυτή τη σειρά άρθρων, θα δούμε ποιος είναι ο σκοπός των δυσκολιών και πως αντιμετωπίζονται με τον καλύτερο δυνατό τρόπο, με βάση την ποιότητα κάθε πλανήτη.\nΗ επίδραση εξαρτάται αρχικά από δύο παράγοντες: την συνειδητότητα του ατόμου και την φύση του πλανήτη. Ας δούμε τον πρώτο και βασικότερο.\nΗ συνειδητότητα σχετίζεται άμεσα με τον εγωισμό, δηλαδή με το κατά πόσο κάποιος βρίσκεται σε ταύτιση με το σώμα και την προσωπικότητα. Η φυσική λειτουργία κάθε ενέργειας είναι να ρέει ελεύθερη. Όταν εισέρχεται στο ανθρώπινο σύστημα και γίνεται μέρος του «Εγώ» μέσω συναισθημάτων, σκέψεων κτλ., εγκλωβίζεται και ξεκινάει το πρόβλημα.\nΜε ένα πιο απλό παράδειγμα, όταν ένα εξωτερικό γεγονός βρίσκει κάποια αδύναμη δίοδο στο σύστημά μας και ενεργοποιεί κάποιο αρνητικό συναίσθημα, πχ. τον θυμό, η συνήθης αντίδραση είναι να δηλώσουμε «είμαι θυμωμένος». Σε τέτοια περίπτωση, έχει ήδη γίνει η ταύτιση, κι έχει ισχυροποιηθεί από το «εγώ». Πιθανότατα έχει προστεθεί και κάποια διανοητική ιστορία όπως «έτσι είμαι εγώ, νευρικό άτομο» ή «πάντα έτσι τα κάνει αυτός, πως να μην νευριάζω;». Συνέπεια αυτού, είναι να τυποποιηθεί μέσα μας ολόκληρο κατεστημένο σκέψεων και συναισθημάτων που τρέφει και διατηρεί την εγκλωβισμένη ενέργεια του θυμού.\nΑντίστοιχα, το ίδιο συμβαίνει με κάθε ενέργεια χαμηλότερης ποιότητας που παρεισφρέει, όπως φόβος, λύπη, τύψεις, ζήλια, εθισμοί κάθε είδους κτλ.. Αποτέλεσμα είναι να διατηρούμε εγωιστικές καταστάσεις επί χρόνια, δημιουργώντας μια προσωπική φυλακή, με την δικαιολόγηση κάποιας ιστορίας στο μυαλό μας που τις τρέφει, και υπηρετεί μια ψευδή εικόνα που έχουμε χτίσει για τον εαυτό μας.\nΑυτό αντιμετωπίζεται σε πρώτο βαθμό, με το να μην θέσουμε την διανοητική λειτουργία μας στην υπηρεσία του εγωισμού. Την επόμενη φορά που κάτι θα μας δημιουργήσει κάποιο αρνητικό συναίσθημα, μπορούμε να αποφύγουμε σκέψεις για το ποιος φταίει. Μια αρχική κίνηση θα ήταν να παραδεχτούμε πως «έχω θυμό» κι όχι «είμαι θυμωμένος». Να συνειδητοποιήσουμε πως δεν «είμαι κάτι», άλλα βρισκόμαστε υπό την επήρεια κάποιας συγκεκριμένης ενέργειας προσωρινά. Έτσι γίνεται μια αποστασιοποίηση από αυτό που νιώθουμε και μπορούμε να το χειριστούμε σαν τρίτοι, χωρίς να μας τυφλώσει ολοκληρωτικά, ανεξάρτητα με τα «γιατί;» και τα «πως;» του γεγονότος.\nΣε δεύτερο επίπεδο, μπορούμε την εντοπίσουμε σωματικά (πχ. νιώθουμε κάποια ένταση στο κεφάλι, στην κοιλιά ή στο στομάχι;), έτσι ώστε να την βρούμε στην αρχική της μορφή πριν «μολύνει» την σκέψη με ιστορίες και σενάρια εν θερμώ. Έτσι, χωρίς να την συντηρούμε με σκέψεις κι αναπαραγωγή του συμβάντος μέσα μας, η προβληματική ενέργεια αργά ή γρήγορα θα πάψει να βρίσκει υποστήριξη κι αναπόφευκτα θα φύγει από τον οργανισμό μας μετουσιωμένη, ολοκληρώνοντας το σκοπό της.\nΗ κατανόηση πως ο ανθρώπινος οργανισμός πρέπει να είναι ένας καθαρός αγωγός, κι όχι δοχείο αποθήκευσης, είναι κλειδί.\nΜε αυτόν τον τρόπο, όχι μόνο θα απελευθερωθούμε αλλά θα εκγυμναστούμε πνευματικά, θα θεραπεύσουμε την συγκεκριμένη αδυναμία, θα μάθουμε σταδιακά να διαχειριζόμαστε καταστάσεις, και ουσιαστικά θα επιτελέσουμε αυτό που έχουμε έρθει να κάνουμε: την εξέλιξη.\nΚάποια στιγμή, το συμβάν που κάποτε μας δημιουργούσε αναταραχή, θα φτάσει στο σημείο να μας προσπερνάει αδιάφορα διότι πλέον δεν θα έχουμε τα ενεργειακά κενά για να «γατζωθεί» πάνω μας.\nΤα παραπάνω φυσικά, είναι μια πολύ απλή περιγραφή αντιμετώπισης εγωιστικών συμπεριφορών (νεύρων, στεναχώριας κτλ.), που πολλοί συγγραφείς και ειδικοί έχουν αναλύσει πολύ διεξοδικά. Πολλές από αυτές είναι χτισμένες από την παιδική ηλικία, κι έχουν πολύ ισχυρά θεμέλια στην προσωπικότητα. Όταν κάποιος τολμήσει να άρει την επίδρασή τους, δεν θα είναι εύκολο μετά από δεκαετίες τροφοδότησής τους. Θα συνεχίσουν να ζητούν την προσοχή επανειλημμένα, μέχρι να αποδυναμωθούν πλήρως και να χάσουν το άγκιστρό τους πάνω μας. Κι αυτό δεν επιτυγχάνεται διαβάζοντας άρθρα ή βιβλία, αλλά με πρακτική, τακτικό διαλογισμό, μόνιμη ενδοσκόπηση και εσωτερική συγκέντρωση.\nΕδώ θα προσπαθήσουμε να χαρτογραφήσουμε τις ενδεχόμενες δύσκολες περίπτώσεις, μέσα από τις δυσμενείς πλανητικές όψεις, και να συνειδητοποιήσουμε πως όλες τους έχουν σκοπό την ενδυνάμωσή μας.\nΑπό Σταύρος Μαρίνος


Ο σύλλογος που «δίδαξε» ποδόσφαιρο | Η Εφημερίδα των Συντακτών\nΣαν σήμερα, στις 18 Μαρτίου 1900, «γεννήθηκε» στο Αμστερνταμ ένας από τους σημαντικότερους ποδοσφαιρικούς συλλόγους στον κόσμο. Πρόκειται για τον Αγιαξ, που το 1911 υιοθέτησε την κλασική εμφάνισή του με τα άσπρα σορτσάκια και τις φανέλες με τη μεγάλη κάθετη κόκκινη ρίγα στο κέντρο. Το σήμα παρουσιάζει το πορτρέτο του Αίαντα του Τελαμώνιου και είναι ζωγραφισμένο με 11 γραμμές –συμβολίζοντας την ενδεκάδα της ομάδας.\nΣτα μέσα της δεκαετίας του ’60 ο Αγιαξ πάλευε για την παραμονή του, όταν ανέλαβε την τεχνική του ηγεσία ο Ρίνους Μίχελς. Αυτός άλλαξε τη μοίρα του συλλόγου δημιουργώντας μια συναρπαστική επιθετική ομάδα με νεαρούς παίκτες όπως οι Κρόιφ, Κρολ, Νέεσκενς και Χάαν, που άλλαζαν θέσεις στη διάρκεια των αγώνων. Το total football είχε πλέον γεννηθεί και ο σύλλογος μπήκε στη λεωφόρο των επιτυχιών.\nΕίναι η κορυφαία ομάδα της Ολλανδίας, με 4 Κύπελλα Πρωταθλητριών/Τσάμπιονς Λιγκ στην τροπαιοθήκη της (1971, 1972, 1973, 1995) όπως και 34 πρωταθλήματα και 19 Κύπελλα Ολλανδίας. Ανήκει στο πενταμελές κλαμπ των συλλόγων που έχουν κατακτήσει και τα τρία Κύπελλα Ευρώπης (Τσάμπιονς Λιγκ, Κυπελλούχων, Κύπελλο UEFA), μαζί με τις Γιουβέντους, Μπάγερν Μ., Τσέλσι και Μάντσεστερ Γ., ενώ διαθέτει την πιο φημισμένη ακαδημία ποδοσφαίρου στον κόσμο.


Απλές, φθηνές, συνταγές για φοιτητές και όχι μόνο: ΙΝΔΟΚΑΡΥΔΑ της Μπέτης\n500 γραμμάρια ινδοκάρυδο (τριμμένη καρύδα)\n2 ζαχαρούχα γάλατα (των 400γρ)\nκεράσια γλυκό κομμένα στην μέση ή σε 4 κομμάτια\nΑνακατεύουμε την καρύδα, το γάλα και τα αυγά σε μια ζύμη. Στο ταψί του φούρνου απλώνουμε αντικολλητικό χαρτί , πλάθουμε τα γλυκάκια σαν πλακέ κεφτεδάκια, μπήγουμε στην μέση το κερασάκι και τα τοποθετούμε το ένα δίπλα στο άλλο. Ψήνονται γρήγορα σε προθερμασμένο φούρνο στους 180 βαθμούς μέχρι να ροδίσουν.\nΤα υλικά αντιστοιχούν σε 40-50 κομμάτια ανάλογα με το μέγεθος που θα τους δώσουμε.\nΠιο απλά δεν γίνεται. Είναι η πρώτη από τις 8 απλές και οικονομικές συνταγές συνταγές που μου έστειλε η φίλη μου. Ας τα φτιάξουμε!\nΑναρτήθηκε από Σπυριδούλα Πανδή στις 10:02 μ.μ.


Νέο Casus Belli. - Κατοχικά Νεα\nΝέο Casus Belli.\nby Κατοχικά Νέα 09/06/2011, 6 Σεπτεμβρίου, 2011 9:19 μμ 3.2k Views 0 Votes 0 Comments\nΗ ΑΟΖ της Κύπρου έχει γίνει αποδεκτή επί του πρακτέου από τρεις χώρες: την Αίγυπτο (2003), τον Λίβανο (2007) και το Ισραήλ (2010). Με ποιο δικαίωμα παρουσιάζεται η Τουρκία έτοιμη να προκαλέσει τους πάντες σε αυτήν την περιοχή, η οποία δεν την αφορά καν ως ΑΟΖ; Απλώς έχει συνηθίσει να λέει πολλά και να ακούγεται. Με αυτόν τον τρόπο έχει ενισχύσει την απραξία σε διπλωματικό επίπεδο. Μόνο που τώρα το θέμα της γεώτρησης δεν είναι πια τεχνητό για κανέναν ακόμα και για αυτούς που δεν το υποστηρίζουν. Επιπλέον δεν πρόκειται για μια συζήτηση κυρίων. Τα οικονομικά συμφέρονται είναι ξεκάθαρα σε όλους. Κατά συνέπεια, σε αυτή την περίπτωση θα φανεί χωρίς δυσκολίες ποιος έχει πραγματικά την ικανότητα να υποστηρίξει τα λεγόμενά του σε διακρατικό επίπεδο. Η Κύπρος ανήκει σε ευρωπαϊκό πλαίσιο όπως και η Ελλάδα βέβαια. Η ΑΟΖ της έχει αναγνωρισθεί από τρεις χώρες οι οποίες δεν ανήκουν στην Ευρωπαϊκή Ένωση. Κατά συνέπεια μιλούμε για τριάντα χώρες. Επιπλέον οι Ηνωμένες Πολιτείες δεν έχουν τη συνήθεια να ενοχλούν τα οικονομικά συμφέρονται των εταιριών τους. Θα δούμε λοιπόν κατά πόσο η υλοποίηση του νέου Casus Belli της Τουρκίας είναι εφικτή. Μπορεί ο πολεμικός στόλος της να περιφέρεται στην Ανατολική Μεσόγειο και μάλιστα καλά κάνει. Αφήνει παντελώς αδιάφορους. Ανήκει αποκλειστικά στο πλαίσιο της προπαγάνδα της, την οποία κανείς δεν υπολογίζει ουσιαστικά σε διεθνές επίπεδο. Έχει σημασία λοιπόν η θέση μας και η τοποθέτησή μας σε αυτό το θέμα, το οποίο ανήκει στο Διεθνές Δίκαιο και στο Δίκαιο της Θάλασσας, όλες οι άλλες δικαιολογίες είναι άχρηστες. Ας παρέχουμε επιτέλους έργο στη Μεσόγειο.\nby Κατοχικά Νέα 09/06/2011, 6 Σεπτεμβρίου, 2011 1:19 μμ 2k Views 0 Votes 0 Comments\nΌλοι αυτοί που τόσα χρόνια ζουν μέσα στη φοβία ενός υποτιθέμενου Casus Belli εκ μέρους της Τουρκίας το οποίο δικαιολογεί μια πρωτοφανή αδράνεια στο διπλωματικό επίπεδο, θα υποστούν την πραγματικότητα ενός νέου Casus Belli. Αυτή τη φορά δεν αφορά αποκλειστικά στην Ελλάδα για να μπορέσουν να μην δράσουν δίχως να φανεί η προπαγάνδα τους.\nΤα δεδομένα είναι εξ ορισμού πιο σύνθετα και εμπλέκονται περισσότεροι παίκτες όπου η έννοια της συμμαχίας έχει ένα πραγματικό νόημα. Το θέμα των γεωτρήσεων στα σύνορα των ΑΟΖ της Κύπρου και του Ισραήλ πήρε επιτέλους διεθνείς διαστάσεις και η πραγματικότητά του απορρίπτει όλες τις κατηγορίες για έλλειψη δυναμικής και αποτελεσματικότητας της ΑΟΖ. Αφού η τελευταία είναι τόσο ασήμαντη όπως νομίζουν μερικοί ειδήμονες, γιατί προκαλεί τόσο ενδιαφέρον; Βέβαια οι ίδιοι μπορεί να προσπαθήσουν να μην προχωρήσουμε σε αυτήν την οδό, αλλά μάταια, διότι είναι και θέμα αξιοπρέπειας. Η ΑΟΖ της Κύπρου έχει γίνει αποδεκτή επί του πρακτέου από τρεις χώρες: την Αίγυπτο (2003), τον Λίβανο (2007) και το Ισραήλ (2010). Με ποιο δικαίωμα παρουσιάζεται η Τουρκία έτοιμη να προκαλέσει τους πάντες σε αυτήν την περιοχή, η οποία δεν την αφορά καν ως ΑΟΖ; Απλώς έχει συνηθίσει να λέει πολλά και να ακούγεται. Με αυτόν τον τρόπο έχει ενισχύσει την απραξία σε διπλωματικό επίπεδο. Μόνο που τώρα το θέμα της γεώτρησης δεν είναι πια τεχνητό για κανέναν ακόμα και για αυτούς που δεν το υποστηρίζουν. Επιπλέον δεν πρόκειται για μια συζήτηση κυρίων. Τα οικονομικά συμφέρονται είναι ξεκάθαρα σε όλους. Κατά συνέπεια, σε αυτή την περίπτωση θα φανεί χωρίς δυσκολίες ποιος έχει πραγματικά την ικανότητα να υποστηρίξει τα λεγόμενά του σε διακρατικό επίπεδο. Η Κύπρος ανήκει σε ευρωπαϊκό πλαίσιο όπως και η Ελλάδα βέβαια. Η ΑΟΖ της έχει αναγνωρισθεί από τρεις χώρες οι οποίες δεν ανήκουν στην Ευρωπαϊκή Ένωση. Κατά συνέπεια μιλούμε για τριάντα χώρες. Επιπλέον οι Ηνωμένες Πολιτείες δεν έχουν τη συνήθεια να ενοχλούν τα οικονομικά συμφέρονται των εταιριών τους. Θα δούμε λοιπόν κατά πόσο η υλοποίηση του νέου Casus Belli της Τουρκίας είναι εφικτή. Μπορεί ο πολεμικός στόλος της να περιφέρεται στην Ανατολική μεσόγειο και μάλιστα καλά κάνει. Αφήνει παντελώς αδιάφορους. Ανήκει αποκλειστικά στο πλαίσιο της προπαγάνδας της, την οποία κανείς δεν υπολογίζει ουσιαστικά σε διεθνές επίπεδο. Έχει σημασία λοιπόν η θέση μας και η τοποθέτησή μας σε αυτό το θέμα, το οποίο ανήκει στο Διεθνές Δίκαιο και στο Δίκαιο της Θάλασσας, όλες οι άλλες δικαιολογίες είναι άχρηστες. Ας παρέχουμε επιτέλους έργο στη Μεσόγειο.\nΧαρδαλιάς: Ετοιμαζόμαστε για κάθε πιθανό σενάριο μέσα στο καλοκαίριι\n06/01/2020, 1 Ιουνίου, 2020 6:29 πμ\nΟ ΗΛΙΑΣ ΗΛΙΟΣ ΔΕΙΧΝΕΙ ΣΤΑ ΦΕΡΕΤΡΑ ΤΗΣ ΕΛΙΤ ΤΟΝ ΚΕΝΤΡΙΚΟ ΗΛΙΟ ΑΛΚΥΟΝΑ\n06/01/2020, 1 Ιουνίου, 2020 6:27 πμ


Τουρκία: Αντίθετο στην αποστολή στρατευμάτων στη Λιβύη το CHP | ΠΡΟΣΚΗΝΙΟ\nΤουρκία: Αντίθετο στην αποστολή στρατευμάτων στη Λιβύη το CHP\nΤην αντίθεσή του στην αποστολή τουρκικών στρατευμάτων στη Λιβύη εξέφρασε το Λαïκό Ρεπουμπλικανικό Κόμμα (CHP).\nΤο κόμμα-απόγονος του ιδρυτή της Τουρκικής Δημοκρατίας, Κεμάλ Ατατούρκ, εξέφρασε την άποψη ότι μια τέτοια κίνηση από την κυβέρνηση θα δημιουργούσε μεγαλύτερη ένταση στην χώρα, η οποία θα μπορούσε να εξαπλωθεί και στις γύρω χώρες.\nΤην θέση του κόμματος εξέφρασε ο αντιπρόεδρος, Ουνάλ Τσεβικιόζ, σε συνάντηση που είχε με τον Υπουργό Εξωτερικών, Μεβλούτ Τσαβούσογλου.\nΕξερχόμενος από την συνάντηση, ο κ. Τσεβικιόζ σημείωσε χαρακτηριστικά: «Πιστεύουμε πως θα πρέπει να δοθεί προτεραιότητα στη διπλωμάτια μάλλον, παρά να γίνουμε ένα μέρος σ’ έναν πόλεμο δι’ αντιπροσώπων. Αυτό που γίνεται είναι προετοιμασίες για να επιδεινωθεί η σημερινή κατάσταση και επισημάναμε στον υπουργό πως αυτό δεν είναι σωστό».\nTags: Λαϊκό Ρεπουμπλικανικό Κόμμα, Λιβύη, Τουρκικά Στρατεύματα\nΧαφτάρ: Εντολή για εξόντωση των «Σύρων μισθοφόρων τρομοκρατών» του Ερντογάν\nΤηλεφωνική επικοινωνία Μακρόν-Σίσι για την Λιβύη


Το Οινοποιείο Κωνσταντάκη στη Μήλο στα 6 επισκέψιμα στις Κυκλάδες. - Μηλέικα Νέα: Ειδήσεις για τη Μήλο\nΤο Οινοποιείο Κωνσταντάκη στη Μήλο στα 6 επισκέψιμα στις Κυκλάδες.\nΔημοσιεύθηκε : Κυριακή, 03 Σεπτεμβρίου 2017 11:32\nΜπουτίκ χώροι, μικρές παραγωγές, ιδιοσυγκρασιακά κρασιά με το αποτύπωμα της θάλασσας και του ξηρικού κυκλαδίτικου τερουάρ. Κυρίως όμως φιλόξενοι και άξιοι οινοποιοί, που θα μας υποδεχτούν για να μας μυήσουν στις ιδιαιτερότητες του αιγαιοπελαγίτικου αμπελώνα.\nΣίκινος – Οινοποιείο Μάναλη\nΘα το βρείτε στα βορειοδυτικά της Χώρας της Σικίνου, πλαισιωμένο από τα 22 στρέμματα ιδιόκτητων, οικολογικών αμπελώνων. Λειτουργεί από το 2008 αποκλειστικά με ανανεώσιμες πηγές ενέργειας (φωτοβολταϊκά). Παράγει 4 ετικέτες, το Εν Θερμώ από Μαυροτράγανο, Μανδηλαριά και Φωκιανό, το Εν Λευκώ από Ασύρτικο, Αηδάνι και Μονεμβασιά, το ροζέ από Αηδάνι και Μαυροτράγανο και το Λιοσάτο. Αυτό το τελευταίο είναι ένα έκτακτο επιδόρπιο, λιαστό κρασί, χαρμάνι από διάφορες τοπικές ποικιλίες, παλαιωμένο σε βαρέλι για δύο χρόνια. Απολαύστε τα με ατέλειωτη θαλασσινή θέα στην ατμοσφαιρική βεράντα του οινοποιείου, όπου λειτουργεί και το εστιατόριο Στροφυλιά της οικογένειας Μάναλη.\nΟινοποιείο Μάναλη, Χώρα, Σίκινος, Τ/6998-069.583. Επισκέψιμο καθημερινά από τις 18.00 μέχρι αργά το βράδυ.\nΠάρος – Οινοποιείο Μωραΐτη\nΤο πετρόκτιστο οινοποιείο της οικογένειας Μωραΐτη παράγει δύο κρασιά ΠΟΠ Πάρος, ένα λευκό και ένα ερυθρό, και μια ευρύτερη γκάμα εκλεκτών κυκλαδίτικων οίνων. Με σημαία τους την περίφημη Μονεμβασιά, παράγουν κρασί για περισσότερο από έναν αιώνα. Τόσο το αναπαλαιωμένο οινοποιείο με το μουσειακό κομμάτι, που περιλαμβάνει παλαιού τύπου οινοποιητικά μηχανήματα, και η πετρόχτιστη, ατμοσφαιρική κάναβα με τις καμάρες, όσο και οι αμπελώνες τους, φυτεμένοι με Μονεμβασιά, Μανδηλαριά, Ασύρτικο, Μαλαγουζιά και άλλα αμπέλια, είναι επισκέψιμοι. Μοναδική γεύση που δεν πρέπει να χάσετε είναι το γλυκό κρασί τους Malvasia 4 Ετών, ένα μοσχοβολιστό νέκταρ από λιαστή Μονεμβασιά.\nΟινοποιείο Μωραΐτη, Νάουσα, Πάρος, Τ/22840-51.350. Επισκέψιμο καθημερινά 09.00-15.00.\nΣέριφος – Οινοποιείο Χρυσολωρά\nO Χρήστος Χρυσολωράς έστησε το οινοποιείο του ψηλά για να εποπτεύει την παραλία του Πλατύ Γιαλού, τα νησιά στο βάθος του ορίζοντα και το απέραντο γαλάζιο. Το καλοκαίρι του 2015 έγινε εκεί η πρώτη οινοποίηση, αν και ο έμπειρος αμπελουργός Χρήστος οινοποιούσε έως τότε με παραδοσιακό τρόπο. Οι ιδιόκτητοι, ξηρικοί και πιστοποιημένοι βιολογικά, αμπελώνες του είναι φυτεμένοι με τοπικές ποικιλίες – όπως Σερφιώτικο, Μανδηλαριά, Ψαροσύρικο, κ.ά.– για τη μικρή παραγωγή δύο κρασιών, του λευκού και του ροζέ Ξηρό Χωριό, τα οποία μπορείτε να δοκιμάσετε στον χώρο γευστικών δοκιμών.\nΟινοποιείο Χρυσολωρά, Φλάσκος, Σέριφος, Τ/22810-51.216. Επισκέψιμο κατόπιν επικοινωνίας.\nΜήλος – Οινοποιείο Κωνσταντάκη\nΠολύ κοντά στα Πολλώνια (ή Απολλώνια) βρίσκονται οι αμπελώνες του Οινοποιείου Κωνσταντάκη, όπου ο Κώστας Μάλης οινοποιεί 4 κρασιά από ποικιλίες τοπικές, όπως Ασύρτικο, Μανδηλαριά, Μαυροτράγανο, αλλά και Ροδίτη, Σαββατιανό και Μοσχάτο. Οι αμπελώνες απολαμβάνουν τα ηφαιστειογενή εδάφη του νησιού και η οινοποίηση γίνεται έως τώρα με τον παραδοσιακό τρόπο, με αυτόχθονες ζύμες σε υπόσκαφες σπηλιές. Είναι μοναδική εμπειρία να απολαύσει κανείς τα κρασιά του στη σκιά κάτω από τα δέντρα της αυλής, συνοδεία ντόπιων τυριών.\nΟινοποιείο Κωνσταντάκη, Πολλώνια, Μήλος, Τ/22870-41.125. Επισκέψιμο κατόπιν συνεννόησης ή απογεύματα 17.30-20.30.\nΣαντορίνη – Vassaltis Vineyards\nΣύγχρονο, μίνιμαλ και απόλυτα εναρμονισμένο στο ηφαιστειακό θηραϊκό τοπίο είναι το ολοκαίνουργιο οινοποιείο του Γιάννη Βαλαμπούς, χτισμένο μέσα σε ένα αμπελοτόπι όπου απολαμβάνει ατέλειωτη θέα θάλασσα. Κυκλοφόρησαν το 2014 το πρώτο κρασί τους, μια θαυμάσια, τυπική Σαντορίνη, ενώ ο τρύγος του 2015 βραβεύτηκε από το έγκυρο περιοδικό Decanter ως το καλύτερο ελληνικό Ασύρτικο. Όσοι βρεθούν στο οινοποιείο, εκτός από ξενάγηση, θα έχουν την ευκαιρία να δοκιμάσουν την γκάμα με τα 4 κρασιά τερουάρ μαζί με μικρά τάπας.\nVassaltis Vineyards, Βουρβούλος, Σαντορίνη, Τ/22860-22.211. Επισκέψιμο 11.00-20.00.\nΣαντορίνη – Οινοποιείο Βενετσάνου\nΣυναρπαστική η εικόνα της καλντέρας των Φηρών και της Οίας, με το ηφαίστειο σε πρώτο πλάνο. Το οινοποιείο είναι κυριολεκτικά λαξευμένο στον γκρεμό, χτίστηκε το 1949 από την οικογένεια Βενετσάνου και υπήρξε έτσι το πρώτο βιομηχανικό οινοποιείο της Σαντορίνης. Το 2015 το οινοποιείο ανακαινίστηκε, πέρασε ξανά στα χέρια της οικογένειας διά του απογόνου της Νίκου Ζώρζου και εκτός από τα κρασιά που παράγει, διαθέτει και μουσειακό εξοπλισμό πολύ ενδιαφέροντα και καλοδιατηρημένο. Η Σαντορίνη του, το Νυχτέρι και η Μανδηλαριά είναι αξιόλογα κρασιά με χαρακτήρα, ενώ σε όσους αρέσουν τα ροζέ αξίζει να δοκιμάσουν το Αναγαλλίς, φυσικά στην πανέμορφη βεράντα, συνοδεύοντάς το με ντόπια μεζεδάκια.\nΟινοποιείο Βενετσάνου, Καλντέρα Μεγαλοχωρίου, Σαντορίνη, Τ/22860-21.100. Επισκέψιμο 10.00-20.00.\nΕκτός από τα προαναφερθέντα δύο οινοποιεία της Σαντορίνης που είναι καινούργια, υπάρχουν πολλά ακόμα οινοποιεία που αξίζει να επισκεφτείτε για να δοκιμάσετε την γκάμα των κρασιών τους: Κτήμα Σιγάλα, Οινοποιείο Κουτσογιαννόπουλου, Santo Wines, Οινοποιείο Χατζηδάκη, Art Space, Κάναβα Ρούσσου, Γαία Οινοποιητική, Οινοποιία Γαβαλά, Μπουτάρη Οινοποιητική, Οινοποιείο Αρτέμη Καραμολέγκου. Αξίζει να επισκεφτείτε και το υπερσύγχρονο οινοποιείο του Κτήματος Αργυρού που μετακόμισε φέτος σε ολοκαίνουργιες και μεγαλύτερες εγκαταστάσεις.


Η οικονομία μας ανάγλυφα\nΜετά από τέσσερα χρόνια παρεμβάσεων στα ...άθλια οικονομικά μας, από την αφρόκρεμα των "οικονομολόγων" του κόσμου, ετοιμαζόμαστε από την καλή μας συγκυβέρνηση για ηρωϊκή έξοδο! Αυτό θα ταν πρωτοχρονιάτικος μποναμάς. Επειδή όμως δώρα δεν γίνονται και μάλιστα από κερδοσκόπους και διακρατικά συμφέροντα, θα μείνει άπιαστο όνειρο και μια ελπίδα ανεκπλήρωτη. Αν κάποιοι μας έπεισαν γι αυτό δεν έχουμε παρά να δούμε την ανάγλυφη απεικόνιση των στοιχείων.\nΘα αντιληφθούμε την ωμή πραγματικότητα, τα απίστευτα ψέματα τα οποία αραδιάστηκαν από τους απίθανους πρωταγωνιστές, όλο αυτό το διάστημα από το 2009 μέχρι σήμερα. Και ότι πρέπει να αποφασίσουμε να τους τιμωρήσουμε και μάλιστα πολύ γρήγορα, γιατί αν τους αφήσουμε αυτά που έρχονται δεν θα ναι όνειρα, αλλά μια θλιβερή πραγματικότητα...\nΑντιλαμβανόμαστε την ωμή πραγματικότητα και τα απίστευτα ψέματα τα οποία αραδιάστηκαν από τους απίθανους πρωταγωνιστές, όλο αυτό το διάστημα από το 2009 μέχρι σήμερα. Και ακόμη πως πρέπει να αποφασίσουμε να τους τιμωρήσουμε και μάλιστα πολύ γρήγορα, γιατί αν τους αφήσουμε αυτά που έρχονται δεν θα ναι όνειρα, αλλά μια θλιβερή πραγματικότητα...\nShakira - Waka Waka - Ojos Así